title: HMS Eggesford

text: Alus liittyi 16. maaliskuuta Clydessä "HMS Badsworthin", "HMS Douglasin", "HMS Goathlandin", "HMS Whaddonin", Puolan merivoimien hävittäjän "ORP Krakowiakin" ja sluuppien "HMS Woodpeckerin" ja "HMS Wrenin" kanssa Intian valtamerelle matkanneen saattueen WS28 sekä Gibraltarille matkanneen saattueen KMF11 suojaksi. Saattue jakaantui 21. maaliskuuta "HMS Malcolmin", "HMS Witchin", "HMS Quadrantin" ja "HMS Wolverinen" saavuttua Gibraltarilta saattaakseen WS28:n Freetowniin. "HMS Eggesford" suojasi saattueen KMF11 Gibraltarille, mistä se jatkoi 22. maaliskuuta edelleen Maltalle liittyäkseen 60. Hävittäjäviirikköön.


title: HMS Eggesford

text: Alus suojasi huhtikuusta alkaen viirikön mukana läntisen ja keskisen Välimeren saattueita. Se suojasi toukokuussa miehistönkuljetussaattueita Pohjois-Afrikkaan sekä osallistui akselivaltojen joukkojen Afrikasta Sisiliaan vetäytymisen estämiseen operaatio Retributionissa. Alus määrättiin kesäkuussa tukemaan liittoutuneiden maihinnousua Sisiliaan osana itäisen tukiosaston saattajaryhmä W:tä.


title: HMS Eggesford

text: Alus matkasi heinäkuun alussa saattajaryhmän mukana Sfaxiin, josta se lähti 7. heinäkuuta saattueen SBS1 mukana merelle. Alus erkani 10. heinäkuuta saattueesta, minkä jälkeen se tuki maihinnousua tykkitulella. Alus jatkoi elokuussa maihinnousun tukemista, kunnes se määrättiin Salernon maihinnousuun.


title: HMS Eggesford

text: Alus liittyi 9. syyskuuta Salernon maihinnousua varten koottuun saattajaryhmään. Se suojasi 16. syyskuuta Salernon maihinnousualuetta sekä oli tulituessa. Alus jatkoi lokakuusta alkaen saattueiden suojaamista keskisellä Välimerellä sekä tuki tarvittaessa Italian länsirannikon sotilasoperaatioita.


title: HMS Eggesford

text: "HMS Eggesford" siirrettiin heinäkuussa Maltalla huollettavaksi telakalle, missä ollessaan alus määrättiin Yhdysvaltain laivaston alaisuuteen Etelä-Ranskan maihinnousuun. Palattuaan elokuun alussa telakalta alus siirrettiin Maltalle sijoitettuun 5. Hävittäjälaivueeseen.


title: HMS Eggesford

text: Alus siirtyi Napoliin, josta se suojasi 13. elokuuta "HMS Aldenhamin", "HMS Blackmoren", "HMS Beaufortin", "HMS Belvoirin", "HMS Whaddonin", "HMS Lauderdalen" ja Kreikan laivaston "Pindosin" kanssa saattueen SM2 sillanpäähän, jonne saavuttiin 15. elokuuta. Aluksen vapauduttua operaatiosta se palasi Välimeren laivaston komentajan alaisuuteen, minkä jälkeen alus palasi 5. Hävittäjälaivueeseen.


title: HMS Eggesford

text: Alus siirrettiin syyskuussa laivueen mukana Adrianmerelle suojaamaan saattueita, tukemaan maavoimien operaatioita sekä valvomaan meriliikennettä. Se tulitti 7. marraskuuta Jugoslavian rannikolla Barissa Lussinon saarella sijainnutta E-veneiden tukikohtaa.


title: HMS Eggesford

text: Alus siirrettiin joulukuussa kotimaahan, jossa sen tehtävänä oli suojata Pohjanmeren ja Kanaalin saattueita. Se määrättiin tammikuussa 1945 Itäisen laivaston 18. Hävittäjälaivueeseen, mutta se kuitenkin liitettiin Sheernessiin sijoitettuun 21. Hävittäjälaivueeseen. Euroopan sotatoimien päätyttyä toukokuussa alus jätti 21. Hävittäjälaivueen aloittaen valmistautumisen ulkomaan palvelukseen.


title: HMS Eggesford

text: Alus purjehti heinäkuussa Välimeren kautta Trincomaleehen, jonne se saapui Japanin antauduttua. Se viipyi Ceylonilla lokakuuhun, jonka jälkeen se palasi kotimaahan Rosythin koulutuslaivueeseen. Alus poistettiin palveluksesta 25. marraskuuta 1946 Portsmouthissa ja se sijoitettiin reserviin. Alus siirrettiin 1952 Penanrthiin.


title: HMS Eggesford

text: Saksan hallituksen kanssa käytyjen keskustelujen seurauksena alus myytiin Saksan laivastolle tammikuussa 1957. Alus nimettiin "Brommyksi". Alus huollettiin Pembroken telakalla ennen palvelukseen ottoa Saksan laivaston koululaivana 14. toukokuuta 1959. Alus poistettiin palveluksesta 1979, minkä jälkeen se romutettiin Saksassa.


title: HMS Goathland

text: HMS Goathland (viirinumero L27) oli Britannian Kuninkaallisen laivaston Hunt-luokan tyypin III saattuehävittäjä, joka palveli toisessa maailmansodassa.


title: HMS Goathland

text: Alus tilattiin 27. elokuuta 1940 Fairfield Shipbuilding and Engineering Companyltä Govanista osana vuoden 1940 hätäohjelmaa. Sen köli laskettiin 30. tammikuuta 1941 työnumerolla J1694 ja alus laskettiin vesille vasta 3. helmikuuta 1942 maaliskuussa edellisenä vuonna tehtyjen ilmahyökkäysten telakalle aiheuttamien vahinkojen vuoksi. Alus valmistui saman vuoden lopulla 6. marraskuuta.


title: HMS Goathland

text: "HMS Goathland" määrättiin palvelukseen otettaessa 15. Hävittäjälaivueeseen. Koeajojen ja varustamisen jälkeen alus siirtyi 6. marraskuuta 1942 Scapa Flowhun koulutettavaksi. Alus liittyi tammikuussa 1943 Plymouthissa laivueeseensa, jonka mukana se aloitti saattueiden suojaamisen ja meriliikenteenvalvonnan Kanaalissa ja lounaisen reitin alueella.


title: HMS Goathland

text: Alus liittyi 16. maaliskuuta saattueeseen WS28/KMF11, mistä se erkani 21. maaliskuuta saattueen KMF11 kanssa kohti Gibraltaria. Saattueen saavuttua määränpäähänsä alus palasi kotimaahan.


title: HMS Goathland

text: Alus osallistui 27. huhtikuuta Sept Ilen edustalla "HMS Albrightonin" kanssa hyökkäykseen saksalaista rannikkosaattuetta vastaan, jolloin italialainen saarronmurtaja "SS Butterfly" ja yksi kolmesta saattajasta sukellusveneidentorjunta-alus "UJ1402" vaurioituivat. "HMS Goathland" kärsi lieviä vaurioita tykkitulessa. Alus taisteli 29. toukokuuta Saksan laivaston E-veneitä vastaan niiden hyökättyä rannikkosaattueen kimppuun Portlandin edustalla.


title: HMS Goathland

text: "HMS Goathland" määrättiin elokuussa Normandian maihinnousuun. Alus erkani laivueestaan, kun se määrättiin telakalle muutettavaksi esikuntalaivaksi. Matkalla telakalle Liverpoolin alus suojasi 3. syyskuuta "HMS Limbournen" kanssa rannikkosaattuetta, kun se joutui E-veneiden maaliksi. Alus siirrettiin 29. syyskuuta Liverpoolista Sheernessiin muutostöiden jatkamiseksi.


title: HMS Goathland

text: Alukselle asennettiin esikunnan vaatimat radiolaitteet, jotka mahdollistivat viestinnän maihinnousualuksiin ja joukkojen komentajiin. Alukselle rakennettiin tilat esikuntahenkilöstön majoittamiseksi. Henkilöstön majoitustarve kasvoi noin sadalla. Sen ilmatorjuntaa parannettiin vaihtamalla yksiputkiset 20 millimetrin ilmatorjuntatykit kaksiputkisiin ja lisäämällä kaksinaulaisia keulaan E-veneiden torjuntaa varten. Alus määrättiin itäisen maihinnousuryhmän osasto S:n esikunta-alukseksi.


title: HMS Goathland

text: "HMS Goathland" aloitti tammikuussa 1944 koeajot satama-altaassa töiden valmistuttua, mistä se siirrettiin helmikuussa merikokeisiin. Alus siirrettiin Invergordoniin valmistautumaan esikuntatehtäviin, minä aikana se muun muassa osallistui brittiläisen 3. jalkaväkidivisioonan maihinnousuharjoitukseen Burgheadissa. Saman aikaisesti aluksen tuleva tehtävä tarkentui maihinnousuryhmä S3:n esikuntalaivaksi.


title: HMS Goathland

text: Alus osallistui maaliskuussa Burgheadissa viimeiseen harjoitukseen ennen maihinnousua, minkä päätyttyä se siirrettiin Pohjanmerelle saattuetehtäviin. Alus siirtyi huhtikuussa ryhmänsä alusten mukana Portsmouthiin, jossa se osallistui viimeisiin harjoituksiin. Alus osallistui 2. toukokuuta kertausharjoitukseen operaatio Fabiukseen, minkä jälkeen se seuraavana päivänä ankkuroitui täydentämään varastojaan.


title: HMS Goathland

text: "HMS Goathland" oli 4. toukokuuta Force S:n mukana harjoittelemassa Littlehamptonin länsipuolella. Alus osallistui yhdistettyyn harjoitukseen 18. toukokuuta Force G:n ja Force J:n kanssa Brihtonin edustalla. Harjoituksen aikana oli erilaisia pinta-, ilma- ja vedenalaisiahyökkäyksiä, minkä päätyttyä alus siirtyi Portsmouthiin valmistautumaan tehtäviinsä Sword alueella.


title: HMS Goathland

text: Alus liittyi 3. kesäkuuta Spitheadissä saattueeseen S5, johon kuului sen lisäksi "HMS St. Adrian", esikuntamaihinnousualus, kymmenen maihinnousualusta AVRE, neljä ilmatorjuntamaihinnousualusta, viisi raketinheitinmaihinnousualusta, 18 tykistömaihinnousualusta ja yhdeksän joukkojenkuljetukseen suunniteltua maihinnousualusta. Saattue lähti 5. kesäkuuta Spitheadistä.


title: HMS Goathland

text: Alus oli seuraavana päivänä Queen alueen white and red rantojen valvomassa 8. jalkaväkiprikaatin maihinnousua. Alukselle nousi 7. kesäkuuta "HMS Dacresilta" uusi päällikkö R. Gotto, jonka alaisuudessa alus siirtyi pohjoisemmaksi. Alus aloitti meriliikenteen valvonnan 10. kesäkuuta ja samalla se siirsi maihin romujenkerääjiä.


title: HMS Goathland

text: Alus lähti 17. kesäkuuta Spitheadiin täydennettäväksi maihinnousun valvonnan siirryttyä maihin. Se lähti 19. kesäkuuta takaisin maihinnousualueelle. Alus riistäytyi ankkuristaan seuraavana yönä ja aamuyöstä alus oli estämässä saksalaisten pinta-alusten pääsyä alueelle.


title: HMS Goathland

text: Alus laukaisi 21. kesäkuuta kaksi miinaa kärsimättä materiaali tai henkilövahinkoja. Seuraavana päivänä alus keräsi maihinnousualuksilta postia kotiinvietäväksi. Alus vapautui 23. kesäkuuta tehtävästään esikuntalaivana, jolloin se samalla siirrettiin Portsmouthin alaisuuteen.


title: HMS Goathland

text: Alus lähti 27. kesäkuuta merialueen valvontaan maihinnousualueen reunalle. Seuraavana päivänä alukselta poistuivat viimeiset esikunnan henkilöstöön kuuluneet.


title: HMS Goathland

text: Alus aloitti 1. heinäkuuta partioinnin joka toinen yö. Se pelasti 3. heinäkuuta Saksan ilmavoimine lentäjän merestä. Alus siirtyi 9. heinäkuuta itäisen maihinnousualueen alaisuuteen oltuaan huollossa Portsmouthissa ja seuraavana päivänä se aloitti jälleen yölliset partiomatkat.


title: HMS Goathland

text: Alus laukaisi 24. heinäkuuta miinan kärsien suurta vahinkoa muun muassa vuodon. Aluksen turbiinit ja generaattorit sekä akselit vaurioituivat. Seuraavana päivänä alus hinattiin kotimaahan, jossa sen vauriot tutkittiin. Aluksen korjaustarve oli suuri, mutta ainoastaan välttämättömät korjaukset suoritettiin aluksen liikkeelle saamiseksi. Alus poistettiin palveluksesta ja se ankkuroitiin Portsmouthiin odottamaan kohtaloaan.


title: HMS Goathland

text: Alus siirrettiin Clydeen, jossa se otettiin Inveraryn telakalle ollen kuitenkin ainoastaan ankkurissa. Alus hinattiin helmikuussa 1945 Garelochiin, jossa se sijoitettiin varastoon. Se sijoitettiin maaliskuussa Garelochin reserviin, missä sen luokitus muutettiin 28. toukokuuta ylläpitämättömään reserviin Euroopan sotatoimien päätyttyä.


title: HMS Goathland

text: Alus sijoitettiin poistolistalle Japanin antauduttua ja se myytiin BISCOlle, joka siirsi romuttamisen West of Scotlandille Trooniin. Alus saapui hinattuna helmikuussa seuraavana vuonna romutettavaksi.


title: Seututie 502

text: Seututie 502 on Liperin Ylämyllyltä Polvijärven kautta Kaavin Maarianvaaraan johtava seututie. Tie alkaa yhdystieltä 15641, valtatien 9 eritasoliittymän eteläpuolelta ja kulkee Joensuuntienä Polvijärvelle saakka. Polvijärveltä tie jatkuu Kaavintienä Kaavin kunnan rajalle, joka on myös Pohjois-Karjalan ja Pohjois-Savon maakuntaraja. Kaavin kunnan puolella tie jatkuu Polvijärventienä Maarianvaaraan seututien 573 risteykseen.


title: Seututie 502

text: Polvijärven Sotkumasta lähtee yhdystie 5031 valtatielle 9 Liperin Käsämään. Polvijärven kunnan puolella tie tunnetaan Käsämäntienä. Liperin puolella tie on Sotkumantie. Myös Liperin Härkinvaarasta on yhdystie (Vaiviontie) Käsämään.


title: Seututie 502

text: Polvijärven kirkonkylällä seututie 502 risteää Outokummusta Kolille johtavan seututien 504 kanssa.


title: Seututie 502

text: Seututieltä 502 on kaksi yhdystietä Luikonlahdesta Juukaan johtavalle seututielle 506. Polvijärven Hukkalasta lähtee Ukonvaarantie Juuan suuntaan. Saarivaarasta pääsee Onnivaarantietä pitkin Kaavin suuntaan.


title: Kotalahden kaivos

text: Kotalahden nikkelikaivos toimi Leppävirran Oravikoskella vuosina 1959–1987. Kaivoksen omisti Outokumpu Oy ja se tuotti nikkelin ohella myös jonkin verran kuparia. Enimmillään kaivos työllisti yli 300 henkilöä. Kotalahden malmiesiintymä löytyi 1954 leppävirtalaisen asentaja Arvo Paakkulaisen malminäytteen perusteella. Kotalahden malmin nikkelipitoisuus oli 0,7 % ja kuparin osuus 0,2 %.


title: Kotalahden kaivos

text: Kaivoksen tuotanto- ja asuinrakennukset valmistuivat pääosin vuosien 1956–1970 välillä. Rakennusten suunnittelijoina toimivat arkkitehdit Märta Blomstedt ja Matti Lampén. Tuotantorakennuksiin kuuluivat 1958 valmistunut 77 metriä korkea kaivostorni, voima-asema, rikastamo, kaivostupa sekä varasto- ja toimistorakennuksia.


title: Kotalahden kaivos

text: Kaivoksen asuinalueella on seitsemän kerrostaloa, viisi rivitaloa, kaksi atriumtaloa sekä omakotitaloja. Julkisiin rakennuksiin kuuluvat koulu, seurakuntatalo, elokuvateatteri ja kauppa. Lisäksi asuinalueella on ruokala, lämpökeskus sekä sauna- ja pesularakennukset.


title: Kotalahden kaivos

text: Kaivoksen toiminnan päätyttyä on entiseltä kaivosalueelta Oravilahteen virtaavien vesien metallipitoisuus, erityisesti nikkelipitoisuus, pysynyt korkeana. Valumavesien puhdistamiseksi rakennettiin 2001 purku-ojan suulle puhdistamo sekä kosteikkoaltaita ja lisäksi kaivoksen vanhoja rikastushiekkakasoja on peitetty.


title: Kotalahden kaivos

text: Kaivoksen vanha LM-200 lastauskone on muistomerkkinä Oravikosken kylässä.


title: Reino Fagerlund

text: Reino Kalevi Fagerlund (s. 28. joulukuuta 1953 Pori) on suomalainen judoka, joka kilpaili 1970–1980-luvuilla. Hän edusti seuratasolla Porin Fudoshinia ja Turun Budokwaita.


title: Reino Fagerlund

text: Fagerlund sijoittui Moskovan olympialaisten 1980 alle 60 kg:n sarjassa seitsemänneksi yhdellä otteluvoitolla. Aiemmin samana vuonna hän oli voittanut 60 kg:n painoluokan British Openissa. Hän voitti Suomen-mestaruuden 63-kiloisissa 1976 sekä 60 kg:n sarjassa 1977, 1981, 1982, 1985–1987, yhteensä seitsemän kertaa. SM-hopeaa hän sai 60-kiloisissa 1983 ja 1988 sekä pronssia 63 kg:n sarjassa 1974 ja 60-kiloisissa 1978–1980 ja 1984, yhteensä viisi kertaa.


title: Reino Fagerlund

text: Fagerlund toimi aktiiviuransa jälkeen Suomen huippujudokoiden valmentajana. Ateenan olympialaisten 2004 jälkeen hänet nimettiin judoliiton valmennuspäälliköksi.


title: Vihannin kaivos

text: Vihannin (Lampinsaaren) sinkkikaivos toimi Vihannissa vuosina 1954–1992. Kaivoksen omisti Outokumpu Oy ja sen tuottamaa sinkkirikastetta kuljetettiin vuoteen 1969 saakka Raahen kautta ulkomaille, mutta tämän jälkeen rikastetta alettiin jalostaa Kokkolan uudessa sinkkitehtaassa. Vihannin malmi sisälsi sinkkiä noin 3,6 %, kuparia noin 0,4 % ja lyijyä noin 0,3 %. Lisäksi löytyi pieniä määriä kultaa ja hopeaa. Vihannin kaivoksessa työskenteli sen toimintavuosina 300–500 työntekijää.


title: Vihannin kaivos

text: Edvard Kesälän vuonna 1939 Lampinsaaren alueelta löytämä sinkkivälkettä sisältänyt malminäyte sai geologit kiinnostumaan alueesta. Sotavuodet viivyttivät alueen tutkimista, mutta 1940-luvun loppupuolella alueelta löytyi useita sinkkiä, kuparia ja lyijyä sisältäneitä pikkumalmioita. Varsinainen kaivostoiminnan käynnistänyt malmio löytyi 1952. Kaivokselle oli suunniteltu 300 000 tonnin vuosituotantoa, jolloin malmia laskettiin riittävän yli 20 vuodeksi.


title: Vihannin kaivos

text: Kaivoksen paikalla Lampinsaaressa sijaitsi suo, joka täytyi kuivata ennen kaivoksen rakentamisen aloittamista. Vuoden 1952 aikana alueelle valmistui maantie, junaratayhteys sekä puhelinlinja. 86 metriä korkea kaivostorni valmistui Ristonaholle 1953 ja malmin tuotanto voitiin aloittaa syksyllä 1954. Kaivostorni, jonka harjannostajaiset järjestettiin 17. lokakuuta 1953, oli valmistuessaan maailman toiseksi korkein kaivostorni. Lampinsaaren kaivoskylän asuintaloja alettiin rakentaa jo 1952. Kylään valmistui 250 asuntoa ja siellä asui enimmillään yli tuhat asukasta. Kylässä oli kolme kauppaa ja pankki, terveysasema-apteekki, kansakoulu, seurakuntakoti, urheilukenttä sekä "Kaivoshovi"-niminen kokoontumispaikka.


title: Vihannin kaivos

text: Gunnar Laatio oli kaivoksen pitkäaikainen johtaja 1953–1971.


title: Vihannin kaivos

text: Kaivostoiminta päättyi kannattamattomana kesällä 1992. Kaivoksen tuotantorakennukset purettiin pari vuotta myöhemmin ja kaivostorni räjäytettiin. Myös kaivokselta Vihannin asemalle vienyt junarata on purettu Vihannin päässä olevaa 1,5 kilometrin pituista vetoraidepätkää lukuun ottamatta. Kaivoksen toimistorakennukset säilytettiin. Osa kaivosalueesta on aidattu sortumavaaran vuoksi.


title: Vihannin kaivos

text: Lampinsaaren kylän asukasmäärä on pudonnut noin 400:aan kaivoksen lopettamisen jälkeen. Kaivoshovi on suljettu ja monia kauppoja on lopetettu.


title: M-luokka (hävittäjä, 1913)

text: M-luokka oli Britannian Kuninkaallisen laivaston ensimmäinen lokakuussa 1913 tehdyn hävittäjien uudelleen luokittelun jälkeen tilattu alusluokka. Se koostui neljästä toisistaan poikkeavasta alaluokasta: Amiraliteetin M-luokka, Thornycroftin M-luokka, Yarrowin M-luokka ja Hawthornen M-luokka, joihin kuului kaikkiaan yli sata alusta. Näihin luokkiin kuuluneet alukset oli nimetty alkamaan M, N, O ja P-kirjaimilla.


title: M-luokka (hävittäjä, 1913)

text: Toisinaan puhutaan myös Yarrowin myöhemmästä tai parannellusta M-luokasta, joka on myös liitetty R-luokkaan.


title: Astrid (satelliitti)

text: Astrid-1 ja Astrid-2 olivat ruotsalaisia mikrosatelliitteja. Ne rakensi Swedish Space Corporation ja rahoitti Ruotsin avaruushallinto. Ne laukaistiin Kosmos-3M-raketeilla Plesetskin kosmodromilta 24. tammikuuta 1995 ja 10. joulukuuta 1998 noin tuhat kilometriä korkeille naparadoille.


Astrid (satelliitti)


title: Raajärven kaivos

text: Raajärven rautakaivos toimi Kemijärven Misissä 1964–1975. Otanmäki Oy aloitti siellä rautamalmin tuotannon 1959 ja kaivostoiminta päättyi 1967. Kaivostoiminta siirtyi vuonna 1968 Rautaruukki Oy:lle, kun Otanmäki Oy fuusioitiin osaksi Rautaruukki Oy:tä. Kaivos kuului Misin rautamalmialueeseen jolla sijaitsivat myös Kärväsvaaran ja Leveäselän rautakaivokset. Misin alueelta louhittiin yhteensä yli 8 miljoonaa tonnia rautamalmia josta saatiin noin 3,5 miljoonaa tonnia rautamalmirikastetta. Raajärven osuus malmintuotannosta oli 6,5 miljoonaa tonnia. Enimmillään Raajärvellä työskenteli yli 200 työntekijää.


title: Raajärven kaivos

text: Raajärven kaivokselle johti 14 kilometriä pitkä sivurata Misin rautatieasemalta. Rata oli käytössä vuosina 1963–1976. Kun liikenne radalla lopetettiin, pääosa ratapenkereestä muutettiin autotieksi, ja on nykyisin paikallistie numero 19772.


title: Raajärven kaivos

text: Rautaruukki lakkautti Raajärven kaivoksen 1975. Suurin osa työntekijöistä ja toimihenkilöistä siirtyi Kolariin Rautuvaaran kaivokseen. Raajärvellä sijaitsee kaivostoiminnan jäljiltä veden täyttämä avolouhos joka on aidattu. Veden syvyys louhoksessa on 47 metriä. Myös entinen kaivostorni on säilynyt.


title: Raajärven kaivos

text: Entinen Raajärven kaivoskylä on nykyisin matkailukäytössä. Kaivoskylä on ollut muun muassa Aki Kaurismäen Ariel-elokuvan ja saksalaisen "Stalingrad"-elokuvan kuvauspaikkana.


title: Raajärven kaivos

text: Kärväsvaaran rautakaivos sijaitsi 13 kilometrin päässä Raajärven kaivoksesta. Malmia louhittiin yhteensä 1,1 miljoonaa tonnia. Paikalla on nykyisin pieni veden täyttämä avolouhos.


title: Raajärven kaivos

text: Leveäselän kaivos sijaitsi kolmen kilometrin päässä Raajärven kaivoksesta. Kaivos oli toiminnassa 1969–1974 mutta se jouduttiin lopettamaan kaivoksen täytyttyä yllättäen vedellä. Nykyisin paikalla on veden täyttämä avolouhos jossa veden syvyys on 18 metriä. Avolouhoksen vieressä sijaitsee vanha kaivostorni.


title: Kärväsvaaran kaivos

text: Kärväsvaaran rautakaivos oli Otanmäki Oy:n omistama kaivos Kemijärvellä. Malmiesiintymän löysi jo vuonna 1921 Matti Lahtela. Kärväsvaaran kaivos avatiin 1959 ja se oli toiminnassa vuoteen 1967 asti. Malmia louhittiin yhteensä 1,1 miljoonaa tonnia. Se sijaitsi 13 kilometrin päässä Raajärven kaivoksesta. Paikalla on nykyisin pieni veden täyttämä avolouhos.


title: Hawthornen M-luokka

text: Hawthornen M-luokka oli Britannian Kuninkaallisen laivaston hävittäjäluokka, johon kuului kaksi vuoden 1913-1914 laivasto-ohjelmiin kuulunutta alusta. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä.


title: Hawthornen M-luokka

text: Alukset muistuttivat Amiraliteetin M-luokan aluksia, mutta ne valmistuivat Hawthorn Leslien telakan muokkaamien suunnitelmien mukaisina. Niissä oli neljä savuhormia kolmen sijasta sekä keskilaivaan sijoitettu nelituumainen tykki oli siirretty toisen ja kolmannen savuhormin väliin.


title: Hawthornen M-luokka

text: Telakka sai tilauksen toukokuussa 1915 myös kahdesta muusta M-luokan aluksesta, mutta "HMS Pidgeon" ja "HMS Plover" valmistuivat osana Amiraliteetin M-luokkaa.


title: Odin (satelliitti)

text: Odin on ruotsalainen piensatelliitti, joka tekee sekä astrofysiikan että kaukokartoituksen tutkimusta. Se tutkii tähtien syntyä ja maan ilmakehän otsonia. Sen rakensi Swedish Space Corporation. Sen rahoittivat Ruotsin avaruushallinto, Ranskan CNES, Kanadan avaruusjärjestö ja Tekes. Se laukaistiin avaruuteen 20. helmikuuta 2001 START-1-kantoraketilla Svobodnystä Venäjältä.


title: Odin (satelliitti)

text: Huhtikuussa 2007 Odin havaitsi molekulaarista happea tähtienvälisissä pilvissä.


title: Thornycroftin M-luokka

text: Thornycroftin M-luokka oli Britannian Kuninkaallisen laivaston hävittäjäluokka, johon kuului kuusi vuosina 1914-1916 valmistunutta alusta. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä.


title: Thornycroftin M-luokka

text: Alukset poikkesivat suuresti Amiraliteetin M-luokan aluksista, vaikka lähtökohdat olikin Amiraliteetti määritellyt. Aluksilla oli kolme savuhormia, mutta keskimmäinen oli paksumpi kuin kaksi muuta. Keskilaivaan sijoitettu nelituumainen oli siirretty toisen ja kolmannen savuhormin väliin. "HMS Patriotille" oli lisäksi asennettu sulkupallon kuljetusmahdollisuus


title: Thornycroftin M-luokka

text:
Thornycroft valmisti lisäksi kuusi alusta Amiraliteetin M-luokan mukaisina, joista "HMS Michael", "HMS Milbrook", "HMS Minion" ja "HMS Munster" tilattiin 20. syyskuuta 1914 sekä 20. marraskuuta 1914 tilatut "HMS Nepeanin" ja "HMS Nereuksen".
Telakka sai tilauksen kahdesta aluksesta 1. helmikuuta 1913, minkä jälkeen se sai edelleen kahden aluksen tilaukset 25. helmikuuta ja 15. toukokuuta 1915.


title: Prix Médicis

text: Prix Médicis on ranskalainen kirjallisuuspalkinto, joka on saanut nimensä italialaisesta Medicien suvusta. Palkinto jaetaan vuosittain marraskuussa l'Hôtel Crillonissa. Sen perustivat 1958 Gala Barbisan ja Jean-Pierre Giraudoux nostaakseen esiin sellaista ranskalaista kirjallisuutta, joka jää laadukkuudestaan huolimatta liian vähälle julkisuudelle. Sittemmin on perustettu kaksi muutakin sarjaa. Vuonna 1970 perustettiin ulkomaisille kirjailijoille "Prix Médicis étranger" ja 1985 "Prix Médicis essai" muulle kuin kaunokirjallisuudelle.


title: HETE (satelliitti)

text: High Energy Transient Explorer eli HETE eli Explorer 79 oli Nasan astrofysiikan avaruuslento, jossa oli merkittävä Ranskan ja Japanin osallistuminen. Se tutki etenkin gammapurskeita. Ensimmäinen satelliitti tuhoutui Pegasus-raketin laukaisun epäonnistuessa 4. marraskuuta 1996. Korvaava satelliitti laukaistiin 9. lokakuuta 2000.


title: HETE (satelliitti)

text: Suomalainen Metorex International (nykyinen Oxford International) rakensi Nasan tilauksesta röntgenmittalaitteen.


title: Hunzahin piiri

text: Hunzahin piiri (, avaariksi Хунзахъ район, "Hunzah raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 551,9 neliökilometriä. Asukkaita on 30 700 henkeä (vuonna 2009).


title: Hunzahin piiri

text: Hunzahin piiri sijaitsee Dagestanin keskiosan vuoristoseudulla Avaraskoje ja Andijskoje Koisu -jokien välillä. Se rajoittuu pohjoisessa Gumbetin ja Untsukulin piireihin, idässä Gergebilin piiriin, etelässä Gunibin ja Šamilin piireihin sekä lännessä Ahvahin ja Botlihin piireihin.


title: Hunzahin piiri

text: Piiriin kuuluu 23 maalaiskuntaa: Ahaltši, Amišta, Amuštši, Arani, Batlaitš, Butsra, Gatsaluh, Gotsatl, Harahi, Harikolo, Hindah, Hunzah, Motšoh, Mušuli, Oboda, Orkatši, Orota, Otšlo, Siuh, Šotoda, Tanusi, Tlailuh ja Uzdalroso. Hallinnollinen keskus on Hunzahin kylä. Asutuskeskuksia on yhteensä 59. Asukkaista lähes 100 % on avaareja.


title: Hunzahin piiri

text: Seudun pääelinkeino on karjanhoitoon erikoistunut maatalous. Lisäksi on elintarviketeollisuutta ja taidekäsityöitä valmistava yritys. Myös matkailua on pyritty kehittämään.


title: Hunzahin piiri

text: Piirissä toimii 57 yleissivistävää koulua ja 39 lastentarhaa. Kulttuurilaitoksia ovat piirin ja kylien kulttuuri- ja kerhotalot, kirjastolaitos haaraosastoineen, lastenkirjasto ja lasten taidekoulu. Terveyspalveluihin kuuluu piirisairaala, kaksi paikallissairaalaa ja 50 ensiapuasemaa.


title: Hunzahin piiri

text: Nähtävyyksiä ovat lukuisat vesiputoukset ja kalliomuodostelmat, Aranin linnoitus, runoilija Gamzat Tsadasan kotimuseo sekä piirin kotiseutumuseo. Hunzahin kylä on yksi avaarien historiallisista keskuksista.


title: Hunzahin piiri

text: Paikallislehtenä ilmestyy avaarinkielinen "Rosdal zahmatši" (”Maaseudun ahertaja”).


title: Colin Campbell (jääkiekkovaikuttaja)

text: Colin John Campbell (28. tammikuuta 1953 London, Ontario, Kanada) on kanadalainen uransa lopettanut jääkiekkoilija, jääkiekkovalmentaja ja -vaikuttaja, joka on toiminut vuodesta 1998 NHL:n jääkiekkotoimintojen johtajana. Hän pelasi urallaan 636 NHL-ottelua ja edusti viittä joukkuetta. Lisäksi hän pelasi kauden WHA:ssa. Pelaajauransa jälkeen Campbell valmensi toistakymmentä vuotta NHL:ssä. Hän toimi neljä kautta New York Rangersin päävalmentaja, ja hän voitti kertaalleen Rangersissa Stanley Cupin apulaisvalmentajana.


title: Colin Campbell (jääkiekkovaikuttaja)

text: Campbell varattiin vuonna 1973 sekä NHL:ään että WHA:han. Hän oli 27. ja viides varaus. Hän aloitti ammattilaisuransa WHA:n Vancouver Blazersissa, jota edusti kauden 1973–1974. Seuraavaksi kaudeksi Campbell siirtyi pelaamaan NHL-joukkue Pittsburgh Penguinsiin. Hän sai joukkueestaan eniten jäähyminuutteja kauden aikana, 172 minuutia. Pudotuspelejen ensimmäisellä kierroksella Campbell ratkaisi Pittsburghille ottelusarjan voiton St. Louis Bluesia vastaan.


title: Colin Campbell (jääkiekkovaikuttaja)

text: Campbell jatkoi Pittsburghin sopimuspelaajana kesään 1979 asti. Kauden 1976–1977 hän pelasi kuitenkin lainalla Colorado Rockiesissa. Pittsburgh lainasi hänet Coloradolle osana aiempaa pelaajasiirtoa. Pittsburgh oli tehnyt syyskuussa 1976 sopimuksen Denis Herronin kanssa. Coloradolle määrättiin hyvityksenä sopimuksesta Simon Nolet ja Michel Plasse sekä vielä Campbellin lainasopimus. Hän palasi Pittsburghiin jälleen kaudeksi 1977–1978.


title: Colin Campbell (jääkiekkovaikuttaja)

text: Kesällä 1979 uusi joukkue Edmonton Oilers otti Campbellin oikeudet laajennusdraftissa. Edmontonissa hän asetti uuden joukkueen ensimmäisen yhden kauden jäähynennätyksen, kun hänelle tuomittiin 196 jäähyminuuttia. Campbell pelasi Edmontonissa vain yhden kauden, ja Vancouver Canucks nappasi hänet kesällä 1980 waiverdraftissa. Vancouverissa hän pelasi kaksi kautta. Kaudella 1981–1982 Vancouver eteni Stanley Cup -finaaleihin saakka, mutta hävisi ne.


title: Colin Campbell (jääkiekkovaikuttaja)

text: Campbell siirtyi kaudeksi 1982–1983 Detroit Red Wingsiin, jonka kanssa oli tehnyt vapaana agenttina sopimuksen kesällä 1982. Detroitissa hän pelasi kolme kautta. Uransa hän lopetti kauden 1984–1985 jälkeen.


title: Colin Campbell (jääkiekkovaikuttaja)

text: Peliuransa jälkeen Campbell aloitti kaudella 1985–1986 Detroitin apulaisvalmentajana. Detroitin päävalmentaja toimi tuolloin Harry Neale, joka oli nähnyt Campbellin potentiaalin apulaisvalmentajaksi jo valmennettuaan tätä Canucksissa. Campbell oli Detroitin valmennusryhmässä viisi kautta. Kaudeksi 1990–1991 hän siirtyi New York Rangersin apuvalmentajaksi, jona toimi neljä kautta. Loppukaudesta 1992–1993 Campbell oli AHL:n Binghamton Senatorsin päävalmentajana. Binghamton rikkoi kaudella AHL:n yhden kauden voitto- ja piste-ennätykset. Campbell palasi Rangersiin kaudeksi 1993–1994, jolloin Mike Keenanin valmentama joukkue voitti Stanley Cup -mestaruuden.


title: Colin Campbell (jääkiekkovaikuttaja)

text: Stanley Cup -voiton jälkeen Keenan jätti yllättäen Rangersin ja siirtyi St. Louis Bluesin valmentajaksi. Campbell nousi Keenanin lähdön jälkeen Rangersin uudeksi päävalmentajaksi. Hän valmensi Rangersia lopulta neljällä kaudella. Hän sai potkut kesken kauden 1997–1998 25 ottelua ennen kauden päättymistä. Rangersilla oli NHL:n suurin pelaajabudjetti, mutta joukkue oli jäämässä ulos pudotuspeleistä. Rangers oli voittanut 57 ottelusta vain 17. Campbellin korvaajaksi palkattiin John Mucker, jonka toivottiin lisäävän nuorten Rangers-pelaajien peliaikaa, mitä Campbell ei ollut suostunut tekemään.


title: Colin Campbell (jääkiekkovaikuttaja)

text: Kesällä 1998 Campbell palkattiin NHL:n vanhemmaksi varatoimitusjohtajaksi ja jääkiekkotoimintojen johtajaksi. Hän korvasi tehtävässä Vancouver Canucksin general manageriksi siirtyneen Brian Burken. Hänen tehtäviin kuuluivat mm. uusien sääntöjen toteuttaminen kaudelle 1998–1999, kahden tuomarin käyttöönotto joissakin peleissä, videotuomaroinnin järjestäminen ja kurinpidolliset toimenpiteet. Campbellin aikana NHL:n langettamien pelikieltojen pituus on kasvanut. Hän määräsi esimerkiksi Marty McSorleyn NHL-historian pisimmän, vuoden pelikiellon.


title: Marta Kubišová

text: Marta Kubišová (s. 1. marraskuuta 1942, České Budějovice) on tšekkiläinen laulaja, joka on saavuttanut ikonisen aseman. Prahan kevään aikana vuonna 1968, kappaleellaan "Modlitba pro Martu", hän oli eräs Tšekkoslovakian suosituimmista naislaulajista.


title: Jalkapallon Itä–Länsi-sarjan kausi 1936

text:
Jalkapallon Itä-Länsi-sarja 1936 oli ensimmäinen kausi, jolloin sarjaa pelattiin kyseisellä nimellä (SPL:n liittohallituksen päätös 1.3.1935.). Aiemmin mestaruussarjaan oli karsittu ns. B-sarjassa. Itä–Länsi-sarja vastasi myöhempää Suomensarjaa, jota nimitystä alettiin käyttää vuodesta 1941. Seurat jaettiin maantieteellisesti itä- ja länsilohkoihin. Itään kelpuutettiin edelliskauden B-sarjan Itäisen lohkon 5 parasta. 6:nnesta paikasta karsittiin alueellisesti, mukana JoPS, WP-35, Mikkeli, Sortavala ja Viipurin 3. paras joukkue. Länteen kelpuutettiin 1935 A-sarjan molemmat pudonneet ja B-sarjassa 3.-6. sijoittuneet. 7:nnestä paikasta karsittiin alueellisesti niin, että ensin Länsi-Uusimaan voittaja vs. Satakunnan voittaja, ja otteluparin voittaja lopuksi vs. Pohjanmaan voittaja (SPL:n vuosikokous 25-26.1.1936). Idän mestaruuden voitti Kuopion Pallotoverit ja lännen Vaasan IFK. Lohkojen kaksi parasta selvisivät neljän joukkueen loppusarjaan, jonka kaksi parasta nousivat seuraavaksi kaudeksi Mestaruussarjaan. Ensimmäisen Itä–Länsi-sarjan mestaruuden voitti Vasa IFK.
Sortavalan Palloilijat selvisi Itä-sarjaan voittamalla Sortavalan Palloseuran 2-1, Joensuun Palloseuran 3-2 ja Viipurin Pallokerhon 2-1.


title: Jalkapallon Itä–Länsi-sarjan kausi 1936

text: KuPSin koti- ja vieraspelien tulokset sijaitsevat oikein.


title: Jalkapallon Itä–Länsi-sarjan kausi 1936

text: vahvistetut ottelut 16.8.: Sortavalassa SP - ViPS 3-5, Viipurissa Reipas - KPT 5-2, KuPS - KoPS 7-2


title: Jalkapallon Itä–Länsi-sarjan kausi 1936

text: Vahvistetut ottelut Sunnuntaina 16.8.: Vaasassa VIFK-ÅIFK 2-1, Turussa TuUL - Akilles 6-0.


title: Spin (aikakauslehti)

text: Spin on yhdysvaltalainen kuukausittain ilmestyvä aikakauslehti, joka on erikoistunut musiikkiin. Lehden perusti Bob Guccione Jr. vuonna 1985.


title: Spin (aikakauslehti)

text: Guccione myi lehden Miller Publishing -yhtiölle vuonna 1997. Helmikuussa 2006 Miller Publishing myi lehden alle 5 miljoonalla dollarilla sanfranciscolaiselle yhtiölle nimeltä McEvoy Group LLC, joka omistaa myös Chronicle Books -kustantamon.


title: Marksman-luokka

text: Marksman-luokka (tunnetaan myös nimellä Lightfoot-luokka) oli Britannian Kuninkaallisen laivaston laivueenjohtajaluokka, johon kuului seitsemän alusta. Alukset palvelivat ensimmäisessä maailmansodassa ja ne myytiin romutettavaksi pian sodan päätyttyä.


title: Marksman-luokka

text: Kuten muutkin Kuninkaallisen laivaston laivueenjohtajat nekin olivat paljon suurempia kuin hävittäjät. Syynä tähän olivat laivueen esikunnan henkilöstön tarvitsemat tilat sekä johtamiseen tarvittavat viestivälineet. Kaikissa luokan aluksissa oli neljä savuhormia, joista etummainen oli pidempi kuin muut. "HMS Abdielin" ja "HMS Nimrodin" etummainen hormi kuitenkin katkaistiin myöhemmin sodan aikana.


title: Marksman-luokka

text:
Alukset oli aseistettu neljällä nelituumaisella QF tykillä, jotka oli sijoitettu etukannelle kolmen etummaisen savuhormin väleihin sekä takakannen korokkeelle. "HMS Abdiel" ja "HMS Gabriel" muutettiin myöhemmin miinalaivoiksi, jolloin takakannen tykki sekä torpedoputket poistettiin. Muutostöiden aikana alusten takakannelle asennettiin neljännestä savuhormista taaksepäin kankailla suojattuun halliin miinakiskot 60-70 miinalle. "HMS Nimrodille" ja "HMS Kempenfeltille" asennettiin myöhemmin 12 naulan QF (76 mm) 18 cwt ilmatorjuntatykki toisen kaksinaulaisen tilalle.
Luokan aluksista tilattiin kaksi sekä 1913-1914 että 1914-1915 laivasto-ohjelmissa ja vielä kolmen aluksen tilaus sisällytettiin hätäohjelmaan.


title: Evangelia Heretika

text: Evangelia Heretika on puolalaisen blackened death metal -yhtye Behemothin kolmas live-DVD, joka julkaistiin 1. marraskuuta 2010.


title: Evangelia Heretika

text: DVD 1


title: Evangelia Heretika

text:
Live in Paris 2008, 17. helmikuuta 2008Live in Warsaw 2009, 25. syyskuuta 2009
DVD 2
Bonus Audio-CD


title: Puupapu

text: Puupapu ("Castanospermum australe") kuuluu hernekasvien heimoon, ollen sukunsa ainut edustaja. Suomessa kasvia käytetään huonekasvina. Kasvin alkuperämaassa Australiassa aboriginaalit käyttävät kasvin suuria papumaisia siemeniä ravintona. Kasvia käytetään siellä myös puistopuuna. Puupavun levinneisyys Australiassa rajoittuu maan itärannikolle, tarkemmin Lismoren kaupungista aina Iron Rangen kansallispuistoon, Queenslandin osavaltiossa. Puun luontainen levinneisyys ei jatku kovinkaan kauas mannermaalle, vain noin 100 km kaistaleelle rannikosta. Puuta esiintyy myös Uudessa-Kaledoniassa ja Vanuatulla.


title: Puupapu

text: Puupapu kasvaa luonnonvaraisena kookkaaksi, noin 40 metriä pitkäksi puuksi. Viljeltynä se ei kasva yhtä kookkaaksi, ja huonekasvina katto ja ruukun koko rajoittavat puupavun mittaa. Lehdet ovat tummanvihreät ja hiukan aaltoilevat. Lehtien koko vaihtelee kasvin iän mukaan. Luontaiset kasvupaikat ovat ravinteikkaat maat ja yleensä joentörmät.


title: Puupapu

text: Puun kukat ovat perhosmaiset – hernekasville tyypilliset. Kukkien väritys on puna-keltainen ja ne kasvavat monen kukan ryhmissä eli kukinnoissa. Kukinnot ovat usein piilossa puun lehvästössä. Puupavun hedelmä on noin 20 cm:n mittainen palko, jonka väritys on tummanruskeasta mustaan. Palko sisältää useimmiten 2-5 (palon koosta riippuen) kookasta siementä. Siemenen kuori on ruskea, mutta itse siemen on tummanvihreä. Huonekasvina puupapu ei kuki, eikä siksi tee koskaan siemeniä.


title: Puupapu

text: Tärkkelyspitoiset siemenet ovat myrkylliset, mutta tarkalla valmistustavalla niistä saadaan syötäviä. Puuta käytetään myös koristekasvina sen luontaista kasvualuetta muistuttavassa ilmastossa.


title: Puupapu

text: Puupapu on kohtalaisen helppohoitoinen huoneessa viihtyvä kasvi. Jos sille antaa tilaa ja sitä hoitaa hyvin, saa siitä komean pikkupuun. Se tarvitsee paljon valoa (muttei suoraa kovaa auringonvaloa), ja tasainen kastelu on sille hyväksi.


title: Puupapu

text: Puupavun suvun tieteellinen nimi "Castanospermum" tarkoittaa suomeksi "kastanjansiemenen kaltainen"


title: Puupapu

text:
ja lajinimi "australe", on latinaa ja tarkoittaa "eteläistä", tässä tapauksessa sillä viitataan suoraan kasvin alun peräiseen kasvupaikkaan Australiaan.
Tieteellisessä ja englanninkielisessä nimessä (Moreton Bay Chestnut), viitataan kastanjaan, vaikka kasvitieteellisesti puupapu kuuluu hernekasveihin. Muut nimensä (Black bean, englanniksi) kasvi on saanut suuristaan palon sisältämistä siemenistä, jotka muistuttavat suuria papuja. Tästä kasvi on saanut suomenkielisen nimen "puupapu", eli puu joka kasvattaa papuja. Kasvista on suomessa käytetty myös nimitystä huonekastanja. Puupapu on kasvitieteellisen sukunsa ainut edustaja.


title: Peeter Sauter

text: Peeter Sauter [sautter] (s. 11. maaliskuuta 1962 Tallinna) on virolainen kirjailija, kääntäjä ja näyttelijä.


title: Peeter Sauter

text: Sauter työskenteli yövartijana ja turvamiehenä vuodet 1978–1992. Koulutukseltaan hän on näyttelijä ja teatteriohjaaja. Hän valmistui näyttelijäksi Tallinnan valtiollisesta konservatoriosta vuonna 1984 ja opiskeli draamaa Liverpoolissa John Moores Universityssa 1993–1994.


title: Peeter Sauter

text: Sauterin kirjailijanura alkoi vuonna 1988, kun hänen proosaansa julkaistiin "Vikerkaar"-lehdessä. Hänen ensimmäinen novellikokoelmansa "Indigo" julkaistiin vuonna 1990.


title: Peeter Sauter

text: Viron itsenäistyttyä uudelleen hän opiskeli ja työskenteli jonkin aikaa Liverpoolissa (1992–1994) ja on sen jälkeen toiminut Tallinnassa kulttuuritoimittajana, mainoskirjoittajana ja kirjailijana. Hän on kääntänyt viroksi Jack Kerouacin ja Charles Bukowskin teoksia.


title: Peeter Sauter

text: Sauterin proosaa on luonnehdittu provosoivaksi ja loukkaavaksikin. Hänen henkilönsä painiskelevat eksistentiaalisten kysymysten kimpussa ja koettavat ratkaista niitä irvokkailla ja latteilla tavoilla. Teoksissa toistuvat sellaiset teemat kuin seksi, naiset, alkoholi ja moottoripyörät. Viron kirjallisuudessa hän on tavoitellut eräänlaista kauhukakaran asemaa. Vuonna 1998 hän aiheutti skandaalin, kun Viron itsenäisyyden 80-vuotisjuhlien yhteydessä hän kirjoitti runon "Lauakõne Eesti Vabariigi aastapäeva puhul kainestusmaja paraskile liiga pikalt istuma jäänud olles" Raul Meelen taidenäyttelyyn.


title: Faulknor-luokka

text: Faulknor-luokka oli laivueenjohtajaluokka, jonka alukset olivat rakenteilla Chilen laivastolle Britteinsaarilla, kun ensimmäinen maailmansota syttyi. Britannian hallitus lunasti alukset ja viimeisteli ne Kuninkaallisen laivaston käyttöön.


title: Faulknor-luokka

text: Chilen laivaston Almirante Lynch -luokka oli J. Samuel White and Companyn suunnittelema alustyyppi, joka oli paljon suurempi ja raskaampi kuin muut vastaavat alustyypit. Niissä oli neljä savuhormia, joista etummainen oli pitkä ja kapea, ja loput kolme olivat paksumpia ja lyhyempiä.


title: Faulknor-luokka

text: Alusten aseistuksena oli suunnitelmien mukaan kuusi nelituumaista QF-tykkiä, joista neljä oli asennettu normaalista poiketen etukannelle. Kaksi niistä olivat rinnakkain ruorihytin edessä ja kummallakin laidalla oli yksi tykki. Loput tykit olivat puolikannen laidoilla. Tykit olivat Armstrong Whitworthin Elswickin tehtaan Chilelle toimittamia, ja alusten uudelleen aseistamisen yhteydessä ne korvattiin Kuninkaallisen laivaston malleilla.


title: Faulknor-luokka

text: Alukselle asnnettiin vuoden 1918 uudelleen aseistuksessa 4,7 tuuman 45 pituuskaliiperin BL Mk I -tykki etukannelle ja toinen takakannen korokkeelle kahden viimeisen savuhormin väliin. Alusten nelituumaiset ruorihuoneen edessä säilyivät ja niille asennettiin lisäksi kaksi kaksinaulaista QF-ilmatorjuntatykkiä.


title: Faulknor-luokka

text: Alukset palautettiin 1920 Chilelle, ja John I. Thornycroft & Companyn valmistama "HMS Rooke" nimettiin "HMS Brokeksi", jotta tunnettu nimi säilytettäisiin laivaston aluksilla.


title: Faulknor-luokka

text: Luokan kaikki alukset osallistuivat 31. toukokuuta - 1. kesäkuuta 1916 Skagerrakin taisteluun, jossa "HMS Broke" törmäsi Acasta-luokan hävittäjän "HMS Sparrowhawkin", joka upposi. Saksan keisarillisen laivaston taistelulaivan "SMS Westfalenin" ampuma 150 millimetrin kranaatti upotti samassa taistelussa 4. Hävittäjälaivueeseen liitetyn "HMS Tipperaryn". Aluksen mukana hukkui 185 merimiestä.


title: Faulknor-luokka

text: "HMS Broke" osallistui huhtikuussa 1917 Doverin salmen taisteluun "HMS Swiftin" kanssa, jolloin se törmäämällä upotti Saksan keisarillisen laivaston torpedoveneen A-19:n sekä vahingossa torpedoimalla upotti Ranskan laivaston hävittäjän "Capitaine Mehlin".


title: Derbentin piiri

text: Derbentin piiri (, ) on kunnallinen itsehallintoalue Dagestanissa Venäjällä. Vuonna 1921 perustetun piirin pinta-ala on 823 neliökilometriä. Asukkaita on 92 200 henkeä (vuonna 2009).


title: Derbentin piiri

text: Derbentin piiri sijaitsee Dagestanin kaakkoisosassa Kaspianmeren rantavyöhykkeellä ja vuoriston reuna-alueella. Pohjoisessa se rajoittuu Kajakentin piiriiin, lännessä Kaitagin ja Tabasaranin piireihin sekä etelässä Magaramkentin ja Suleiman Stalskin piireihin. Pinta-alasta 15 % on metsää. Suurimmat joet ovat Rubas, Ullutšai ja Darvagtšai.


title: Derbentin piiri

text: Piiriin kuuluvat Belidžin ja Mamedkalan kaupunkimaiset taajamat (kaupunkikunnat) sekä 27 maalaiskuntaa: Aglobi, Arablinskoje, Belidži, Berikei, Delitšoban, Džalgan, Džemikent, Gedžuh, Hazar, Kala, Kullar, Mitagi, Mitagi-Kazmaljar, Mugarty, Muzaim, Njugdi, Padar, Pervomaiski (hallinnollinen keskus Imeni Mitšurina), Rubas, Rukel, Sabnova, Salik, Tatljar, Tšinar, Ullu-Terkeme, Velikent ja Zidjan-Kazmaljar. Asutuskeskuksia on yhteensä 40. Hallinnollinen keskus on Derbentin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Vuoden 2002 väestönlaskennan mukaan piirin asukkaista 58,1 on azereja, 18,8 % lezgejä, 10,7 % tabasaraneja, 7,9 % dargeja ja 2,1 % aguleja. Kaupunkiväestön osuus on 22,4 %.


title: Derbentin piiri

text: Piirin kautta kulkee Moskovan ja Bakun välinen rautatie sekä Kubanilta Azerbaidžanin rajalle johtava M29-valtatie. Pääelinkeino on maatalous, joka on keskittynyt vihannesten, viinirypäleiden ja hedelmien viljelyyn. Viime aikoina on pyritty kehittämään myös matkailua.


title: Derbentin piiri

text: Nähtävyyksiä ovat Derbentin Naryn-Kalan linnoituksen yhteyteen kuuluvat varustukset Mitagin ja Zidjanin kylissä, Gedžuhin viinikellarit ja Njugdin kylän armenialainen kirkko.


title: Derbentin piiri

text: Paikallislehtinä ilmestyvät venäjänkielinen "Derbentskije izvestija" ja azerinkielinen "Dərbənd".


title: Medea-luokka (hävittäjä)

text: Medea-luokka oli Kreikan laivaston Britanniasta tilaama hävittäjäluokka, jonka Britannian Kuninkaallinen laivasto lunasti itselleen ensimmäisen maailmansodan puhjetessa. Alukset viimeisteltiin Amiraliteetin ohjeiden mukaisesti sodan ajan palvelusta varten.


title: Medea-luokka (hävittäjä)

text: Alukset muistuttivat Kuninkaallisen laivaston tilaamia M-luokan aluksia, vaikka olivatkin yrityksen tilaajalle suunnittelemia. Niissä oli kolme savuhormia, joista etummainen pidempi kuin kaksi muuta sekä tavallisuudesta poiketen päämasto oli pidempi kuin etumasto. Alukset oli aseistettu kolmella nelituumaisella QF Mk II tykillä, joista yksi etukannella, yksi kahden etummaisen savuhormin välissä ja kolmas puolikannella.


title: Scott Pilgrim

text: Scott Pilgrim on Bryan Lee O'Malleyn luoma Kanadalainen sarjakuva. Se koostuu kuudesta pokkarista, jotka Oni Press julkaisi elokuun 2004 ja heinäkuun 2010 välisenä aikana. Suomeksi sarjaa alkoi julkaisemaan Egmont Kustannus syyskuussa 2010.


title: Scott Pilgrim

text: Sarjakuvan päähenkilö on Scott Pilgrim, 23-vuotias kanadalainen osa-aikamuusikko, joka soittaa bassokitaraa yhtyeessä nimeltä Sex Bob-omb. Hän rakastuu lähettityttö Ramona Flowersiin, mutta voidakseen seurustella hänen kanssaan Scottin täytyy päihittää kaksintaisteluissa hänen seitsemän entistä kumppania.


title: Scott Pilgrim

text: Scott Pilgrimin maailma on eräänlainen sekoitus todellisuutta ja videopelien maailmasta inspiroitunutta fantasiaa. Tästä on esimerkkinä Scottin ja Ramonan exien väliset epärealistiset taistelut ja se, että Scottin viholliset muuttuvat kasaksi kolikoita, kun Scott päihittää heidät. Sarja sisältää suuren määrän viittauksia tunnettuihin videopeleihin ja muuhun populaarikulttuuriin.Scott Pilgrim -sarjakuvien pohjalta on tehty elokuva Scott Pilgrim vastaan maailma, joka tuli ensi-iltaan elokuussa 2010. Elokuvan ohjasi Edgar Wright ja pääosaa näyttelee Michael Cera.


title: Scott Pilgrim

text: Ubisoftin kehittämä videopeli "" julkaistiin Playstation Network ja Xbox Live Arcade -palveluissa myös elokuussa 2010. Peliin on tuottanut musiikit chiptune-yhtye Anamanaguchi ja grafiikasta vastaa pikselitaiteilija Paul Robertson. Peli on tyypiltään beat 'em up -taistelupeli 90-luvun pelien hengessä.


title: Scott Pilgrim

text: Joulukuussa 2014 peli poistettiin konsolien latauspalveluista eikä sitä ole enää mahdollisuutta ostaa. Syynä pelin poistoon on mahdollisesti pelin lisenssin päättyminen.


title: Dave Foley

text: David Scott "Dave" Foley (s. 4. tammikuuta 1963 Etobicoke, Ontario) on kanadalainen näyttelijä ja koomikko.


title: Dave Foley

text: Foley tunnetaan parhaiten työstään televisiossa. Hän on esiintynyt muun muassa ohjelmissa "The Kids in the Hall" ja "NewsRadio". Hän on myös antanut äänensä piirroselokuvaan "Ötökän elämää".


title: Kajakentin piiri

text: Kajakentin piiri (, kumykiksi Къаягент район, "Qayagent raion", dargiksi Каякентла район, "Kajakentla raion") on kunnallinen itsehallintoalue Dagestanissa Venäjällä. Vuonna 1935 perustetun piirin pinta-ala on 691 neliökilometriä. Asukkaita on 55 000 henkeä (vuonna 2009).


title: Kajakentin piiri

text: Kajakentin piiri sijaitsee Kaspianmeren rannikkovyöhykkeellä Dagestanin kaakkoisosassa. Pohjoisessa se rajoittuu Karabudahkentin piiriin, lännessä Sergokalan piiriin ja etelässä Kaitagin sekä Derbentin piireihin.


title: Kajakentin piiri

text: Piiriin kuuluu 14 maalaiskuntaa: Alhadžakent, Bašlykent, Družba, Džavankent, Gerga, Kajakent, Kapkaikent, Karanaiaul, Novokajakent, Novyje Vikri, Pervomaiskoje, Sagasi-Deibuk, Usemikent ja Utamyš. Hallinnollinen keskus on Kajakentin kylä, josta on 85 kilometriä tasavallan pääkaupunkiin Mahatškalaan. Asutuskeskuksia on yhteensä 19. Vuoden 2002 väestönlaskennan mukaan piirin asukkaista 54,5 % on kumykkeja, 41,0 % dargeja, 1,7 % tabasaraneja ja 1,6 % aguleja. Kaupunkiväestöä ei ole.


title: Kajakentin piiri

text: Piirin kautta kulkee Moskovan ja Bakun välinen rautatie sekä Kubanilta Azerbaidžanin rajalle johtava M29-valtatie. Pääelinkeino on maatalous, joka on keskittynyt viinirypäleiden kasvatukseen, karjanhoitoon sekä viljakasvien ja vihannesten viljelyyn. Viime vuosina on pyritty kehittämään myös matkailua.


title: Kajakentin piiri

text: Paikallislehtenä ilmestyy kumykinkielinen "Tüzlüknü šavlasy" ja darginkielinen "Barhdešla šala" (”Oikeudenmukaisuuden säde”).


title: Bryan Allen

text: Bryan Allen (s. 21. elokuuta 1980 Kingston, Ontario) on kanadalainen ammattilaisjääkiekkoilija, pelipaikaltaan puolustaja.


title: Bryan Allen

text: Vancouver Canucks varasi Allenin ensimmäisen kierroksen neljäntenä pelaajana . Allenin joukkue oli silloin Ontario Hockey Leaguessa pelaava Oshawa Generals. Kausilla 2006–2011 hän pelasi Florida Panthersissa, 2011–2012 Carolina Hurricanesissa ja 2012–2014 Anaheim Ducksissa.


title: Bryan Allen

text: Vancouver Canucks varasi Allenin neljäntenä pelaajana .


title: Bryan Allen

text: Allen kävi ensimmäisen kerran 18-vuotiaana pelaamassa Canucksin leirillä, muttei päässyt pelaamaan joukkueessa ja joutui palaamaan juniorijoukkue Oshawa Generalsiin. Hän pelasi joukkueen 66 ottelusta vain 37. Hänen vahva johtajuutensa toi hänelle paikan OHL:n ensimmäisessä tähdistökentällisessä. Hänet valittiin myös edustamaan Kanadaa vuoden 1999 nuorten maailmanmestaruuskisoissa.


title: Bryan Allen

text: Loukkaantumisen takia Allenilta jäi kaudella 1999–2000 suurin osa otteluista pelaamatta. Hän pelasi vain 12 ottelua, joista 3 OHL:ssä ja 9 AHL:ssä.


title: Bryan Allen

text: Allen pelasi ensimmäisen kautensa NHL:ssä 2002–2003, jolloin korvasi Murray Baronin lähdön pelaten 48 ottelussa ja tehden niissä viisi maalia. Hän pelasi erityisesti alivoimalla ja kirjautti suuria peliminuutteja. Allen sai kahden ottelun pelikiellon 3. marraskuuta käydyssä ottelussa leikattuaan Detroit Red Wingsin hyökkääjä Henrik Zetterbergiä, joka mursi tilanteessa jalkansa.


title: Bryan Allen

text: Vuoden 2004 työsulun aikana Allen pelasi RSL:ssä Khimik Voskrevenskissä pysyäkseen pelikunnossa. Seuraavalla kaudella hän pelasi jälleen Vancouverissa, jossa korvasi lähteneet Marek Malikin ja Brent Sopelin sekä muita loukkaantuneita puolustajia. Hänen peliaikansa kasvoi kauden aikana ja hänestä tuli yksi joukkueen tärkeimpiä puolustajia. Hän teki seitsemän maalia ja yhteensä 17 pistettä.


title: Bryan Allen

text: 23. kesäkuuta 2006 Allen oli mukana kaupassa monen muun pelaajan kanssa. Hänet lähetettiin Todd Bertuzzin ja Alex Auld]]in kanssa Florida Panthersiin, joka antoi Canucksille vastineeksi maalivahti Roberto Luongon, Lukas Krajicek sekä kuudennen kierroksen varausvuoron. Floridassa hän teki heti ensimmäisellä kaudellaan uuden henkilökohtaisen piste-ennätyksensä, kun viimeisteli neljä maalia ja syötti 21 eli teki yhteensä 25 pistettä. Hän myös vakiinnutti paikkansa Panthersin puolustuksessa.


title: Bryan Allen

text: Polvivamman vuoksi Allen ei pelannut kaudella 2008–2009, kuin vain kaksi ottelua.


title: Bryan Allen

text: 28. helmikuuta 2011 Allen kaupattiin Panthersista Carolina Hurricanesiin, joka antoi tilalle hyökkääjä Sergei Samsonovin.


title: Bryan Allen

text: Heinäkuun ensimmäisen päivänä 2012 Allen allekirjoitti kolmivuotisen sopimuksen Anaheim Ducksin kanssa.


title: Bryan Allen

text: Allen edusti Kanadan maajoukkuetta vuoden 1999 nuorten maailmanmestaruuskisoissa. Hän teki niissä yhden maalin ja kolme pistettä seitsemässä pelissä. Kanada voitti turnauksessa hopeaa. Hän teki tasoittavan maalin Venäjää vastaan, joka kuitenkin voitti ottelun jatkoajalla.


title: Bryan Allen

text: Allenin odotettiin olevan johtava pelaaja myös vuoden 2000 nuorten MM-kisoissa, mutta hän ei pystynyt pelaamaan loukkaantumisen vuoksi.


title: Kotimaa24

text: Kotimaa24.fi on suomalainen uutis- ja blogisivusto. Sivuston uutistoiminnan taustalla ovat Kustannus-Osakeyhtiö Kotimaa, suuret luterilaiset seurakunnat ja seurakuntayhtymät sekä Kirkon tiedotuskeskus. Uutistoimitus on itsenäinen ja journalistisin periaattein toimiva yksikkö. Uutiset käsittelevät luterilaista kirkkoa ja seurakuntia, kristillisiä kirkkoja sekä muita uskontoja Suomessa ja maailmalla. Kotimaa24:n päätoimittaja on Olli Seppälä.


title: Kotimaa24

text: Palvelu aloitti 19. elokuuta 2009 sosiaalisen median ominaisuuksia hyödyntävänä blogisivustona. Kustannus-Oy Kotimaan ylläpitämä sivusto sai nopeasti merkittävän aseman kirkollisissa verkkokeskusteluissa. Blogeista ja kommenteista syntyi kirkollinen verkkoyhteisö.


title: Kotimaa24

text: Kotimaa24.fi:n uutistuotantoa edelsi kolmen vuoden ajan Kotimaan verkkolehti, jonka toiminta lopetettiin taloudellista syistä kesäkuun alussa 2009. Sen ”raunioille” syntyi Kotimaa24-blogisivusto, ”blogimetsäksi” kutsuttu ”sähköinen kirkonmäki” ja keskustelufoorumi.


title: Kotimaa24

text: Kirkkoa koskevien journalistisesti tehtyjen verkkouutisten tarve kuitenkin johti uutistuotannon aloittamiseen uudelleen 1. syyskuuta 2010. Uutiset liitettiin osaksi jo toimivaa ja kirkon piirissä tunnettua www-osoitetta.


title: Hopeaoksidi

text: Hopeaoksidi (AgO) on hopea- ja oksidi-ionien muodostama epäorgaaninen ioniyhdiste. Hopeaoksidia käytetään paristoissa, valmistettaessa orgaanisia ja epäorgaanisia yhdisteitä ja eläinlääketieteessä.


title: Hopeaoksidi

text: Huoneenlämpötilassa hopeaoksidi on ruskeita kiteitä. Muiden hopeayhdisteiden tavoin se tummuu helposti valon vuoksi. Se liukenee veteen vain hyvin vähän, mutta paremmin happoihin ja syanideihin ja tiosulfaatteihin. Vedessä se ei monien muiden tavoin hajaannu hydroksidikseen hopeahydroksidiksi suuressa määrin, koska reaktion tasapainovakio on hyvin pieni.


title: Hopeaoksidi

text: Hopeaoksidia voidaan valmistaa lisäämällä hopeasuoloja sisältävään vesiliuokseen, yleensä hopeanitraattiin, hydroksidiliuosta esimerkiksi natriumhydroksidia. Niukkaliukoisena hopeaoksidi saostuu ja voidaan erottaa suodattamalla. Näin saadussa tuotteessa on usein mukana kidevettä. Yhdistettä voidaan tuottaa myös kuumentamalla hienoksi jauhettua hopeaa happivirrassa.


title: Hopeaoksidi

text: Hopeaoksidiparistoissa hopeaoksidi on katodina ja sinkkielektroni toimii anodina. Elektrodit on erotettu toisistaan sellofaanikalvolla ja elektrolyyttinä toimii kaliumhydroksidiliuos. Hopeaoksidi pelkistyy hopeaksi ja sinkki hapettuu sinkkihydroksidiksi. Reaktion lähdejännite on 1,6V.


title: Hopeaoksidi

text: AgO(s) + Zn(s) + HO formula_1 2 Ag(s) + Zn(OH)


title: Hopeaoksidi

text: Orgaanisessa kemiassa hopeaoksidia voidaan käyttää hapettimena. Se on teholtaan mieto ja selektiivinen, sitä voidaan käyttää esimerkiksi primääristen alkoholien hapetuksessa aldehydeiksi. Yhdistettä voidaan käyttää myös lasin värjäämiseen keltaiseksi, valmistettaessa muita hopeayhdisteitä esimerkiksi hopeafluoridia, katalyyttinä ja eläinlääketieteessä antiseptisenä aineena.


title: David Berlinski

text: David Berlinski (s. 1942 New York) on yhdysvaltalainen matemaatikko ja kirjailija. Hän on yksi johtava evoluutiokriitikko älykkään suunnitelman teorian sisällä . Itseään Berlinski on kuvannut "sekulaariksi juutalaiseksi".


title: David Berlinski

text: Hän on journalistin ja novelistin Claire Berlinskin isä.


title: Orbivirukset

text: Orbivirukset ovat Reoviridae-heimoon kuuluva virussuku ja niiden genomi muodostuu kaksisäikeisestä RNA:sta. Orbivirukset lisääntyvät sekä nisäkkäiden että hyönteisten solujen sytoplasmassa. Nisäkkäisiin virukset leviävät verta imevien hyönteisten välityksellä eikä nisäkkäiden välistä suoraa tartuntaa tapahdu. Merkittäviä orbivirusten aiheuttamia eläintauteja ovat muun muassa märehtijöillä ja kamelieläimillä esiintyvä sinikielitauti sekä afrikkalainen hevosrutto.


title: GAZ-53

text: GAZ-53 on neuvostoliittolaisen GAZin valmistama kuorma-auto. Ajoneuvon valmistaminen alkoi vuonna 1961 nimellä "GAZ-53F", ja se oli varustettu GAZ-51 -kuorma-autosta peräisin olevalla kuusisylinterisellä moottorilla. Myöhemmin vuonna 1964 alkuperäinen voimanlähde korvattiin kevytmetallisella ja tehokkaammalla V8 ZMZ-53 -moottorilla. Tehokkaampi moottori takasi kuorma-autolle 90 km/h huippunopeuden. Vuonna 1962 tuotantoon tuli myös pienempi mutta muuten samanlainen "GAZ-52"-malli, jonka valmistus jatkui vuoteen 1993 asti. Kaikissa malleissa oli nelivaihteinen vaihdelaatikko, jossa kolmas ja neljäs vaihde olivat synkronoitu.


title: GAZ-53

text: Pitkästä tuotantoajasta johtuen GAZ-53:n mallit ovat edelleen yleisiä Itä-Euroopassa. Kotimarkkinoiden lisäksi ajoneuvoa valmistettiin vientiin.


title: Helgolandin meritaistelu (1864)

text: Helgolandin meritaistelu käytiin Pohjanmerellä Helgolandin saaren pohjoispuolisella merialueella 9. toukokuuta 1864 osana toista Saksan–Tanskan sotaa. Vastakkain olivat komentajakapteeni Edouard Suensonin komentama Tanskan laivaston osasto, johon kuuluivat höyryfregatti "Jylland", höyryfregatti "Niels Juel" ja höyrykorvetti "Hejmdal", ja vapaaherra Wilhelm von Tegetthoffin komentama preussilais-itävaltalainen laivasto-osasto, johon kuului kaksi höyryfregattia, yksi siipirataslaiva ja kaksi tykkivenettä.


title: Helgolandin meritaistelu (1864)

text: Yli kaksi tuntia kestäneen tulituksen jälkeen von Tegetthoffin lippulaiva fregatti "SMS Schwarzenberg" syttyi tuleen, ja hän käski osastonsa perääntymään tuolloin Britannialle kuuluneen Helgolandin vesille. Britannian Kuninkaallisen laivaston fregatti "HMS Aurora" esti tanskalaisia ajamasta vihollista takaa Britannian aluevesillä. Seuraavana yönä von Tegetthoffin alukset pakenivat Cuxhavenin suuntaan. Ajan tavan mukaisesti molemmat osapuolet julistautuivat taistelun voittajiksi. Preussilais-itävaltalaisen laivasto-osaston miestappiot olivat kuitenkin selvästi raskaammat. Tanskalaisia voidaan pitää voittajina, koska he ajoivat vihollisen pakoon.


title: Helgolandin meritaistelu (1864)

text: Yhteenottoa pidetään historian viimeisenä suurena meritaisteluna, joka käytiin puualusten välillä. Voitto oli kuitenkin strategisesti merkityksetön, eikä se vaikuttanut kolme päivää myöhemmin Tanskan tappioon päättyneen sodan tulokseen.


title: Željko Ivanek

text: Željko Ivanek (s. 15. elokuuta 1957 Ljubljana, Slovenia) on slovenialais-yhdysvaltalainen näyttelijä.


title: Željko Ivanek

text: Ivanek syntyi Ljubljanassa, Sloveniassa (silloisessa Jugoslaviassa). Hän muutti kolmevuotiaana vanhempiensa kanssa Yhdysvaltoihin, missä he viettivät kaksi vuotta, minkä jälkeen he palasivat takaisin Sloveniaan. He muuttivat takaisin Yhdysvaltoihin vuonna 1967. Ivanek valmistui Yalen yliopistosta vuonna 1978, minkä jälkeen hän alkoi opiskella näyttelemistä.


title: Željko Ivanek

text: Ivanek on esiintynyt lukuisissa televisiosarjoissa, joista tunnetuimpia ovat muun muassa "Homicide: Life on the Street", "24", "Kylmä rinki", "Heroes", "Big Love", "Damages" sekä "Rouva Ministeri". Hän voitti Primetime Emmy -palkinnon roolistaan sarjassa Damages vuonna 2008.


title: Željko Ivanek

text: Ivanek on näytellyt myös elokuvissa ja Broadwayn näytelmissä. Hän on ollut kolmesti ehdolla Tony-palkinnon saajaksi.


title: Megadethin diskografia

text: Megadeth on yhdysvaltalainen thrash metal -yhtye, jonka laulaja ja kitaristi Dave Mustaine ja basisti David Ellefson perustivat vuonna 1983 Los Angelesissa. Yhtyeen albumeita on myyty maailmanlaajuisesti yli 50 miljoonaa kappaletta, ja Megadeth on ollut ehdolla Grammy-palkinnon saajaksi yksitoista kertaa.


title: Megadethin diskografia

text: Vuonna 1984 Megadeth julkaisi kolme kappaletta sisältäneen demoäänitteen "Last Rites", joka kiinnitti levy-yhtiö Combat Recordsin huomion. Megadeth solmi levytyssopimuksen Combatin kanssa marraskuussa, ja yhtye aloitti esikoisalbuminsa "Killing Is My Business... And Business Is Good!" äänittämisen joulukuussa. Albumi julkaistiin vuoden 1985 kesäkuussa, mutta sen äänimaailma kärsi pienen budjetin takia heikosta tuotannosta. Tästä huolimatta albumi herätti paljon huomiota underground metal -piireissä, ja myös suuret levy-yhtiöt kiinnostuivat Megadethista. Levy-yhtiö Capitol Records teki yhtyeen kanssa levytyssopimuksen vuonna 1985 ja osti Combat Recordsilta julkaisuoikeuden Megadethin toiseen levyalbumiin "Peace Sells... But Who’s Buying?", josta tuli yhtyeen uran ensimmäinen Yhdysvalloissa listoille noussut levytys.


title: Megadethin diskografia

text: Kahdella ensimmäisellä studioalbumilla soittaneet rumpali Gar Samuelson ja kitaristi Chris Poland erotettiin yhtyeestä vuonna 1987 ennen kuin Megadeth aloitti kolmannen albuminsa "So Far, So Good... So What!" työstämisen. Uudeksi rumpaliksi valittiin Samuelsonin rumputeknikko Chuck Behler, ja Polandin korvasi Jeff Young. Tämä kokoonpano ei kuitenkaan kantanut "So Far, So Good... So What!" -albumia pidemmälle, ja vuonna 1989 Megadethin uudeksi rumpaliksi valittiin Nick Menza, Behlerin rumputeknikko. Vuonna 1990 Jeff Youngin korvasi työteliään etsinnän jälkeen Marty Friedman. Mustainen, Ellefsonin, Friedmanin ja Menzan “klassinen kokoonpano“ debytoi ensi kerran Megadethin neljännellä studioalbumilla "Rust in Peace", joka oli ehdolla Grammy-palkintoon. Vuonna 1992 julkaistiin "Countdown to Extinction", Megadethin uran suurin kaupallinen menestys.


title: Megadethin diskografia

text: Sekä "Countdown to Extinction" että sen seuraaja, vuoden 1994 "Youthanasia", ylittivät platinalevyrajan Yhdysvalloissa. Seuraavalla studioalbumillaan "Cryptic Writings" Megadeth oli muuttanut musiikkiaan entistä kuulijaystävällisemmäksi, mitä monet yhtyeen fanit vieroksuivat. Nick Menza erotettiin yhtyeestä, ja Megadethin klassinen kokoonpano hajosi lopullisesti Marty Friedmanin erottua yhtyeestä "Risk" -albumin kiertueen jälkeen. Vuonna 2001 Megadeth julkaisi albumin "The World Needs a Hero", mutta yhtyeen ura päättyi vuonna 2002 Dave Mustainen vasemman käden hermovaurion takia.


title: Megadethin diskografia

text: Vuonna 2004 soittokykynsä takaisin saanut Mustaine keräsi väliaikaisen kokoonpanon studiomuusikoista ja äänitti Megadethin seuraavan albumin "The System Has Failed", jonka oli alun perin pitänyt olla hänen oma sooloalbuminsa. Albumin ja Blackmail the Universe -kiertueen menestyksen johdosta Mustaine päätti jatkaa Megadethin uraa. Vaihtuvien kokoonpanojen kanssa levytettyjen studioalbumien "United Abominations" ja "Endgame" jälkeen Megadethin kokoonpano vakiintui basisti David Ellefsonin palattua yhtyeeseen vuonna 2010. Megadeth julkaisi uransa viimeisimmän studioalbumin, "Super Collider", vuonna 2013.


title: GAZ-61

text: GAZ-61 on neuvostoliittolaisen GAZin valmistama nelivetoinen auto. GAZ-61:n suunnitteli V. A. Gratchev, ja se esiteltiin vuonna 1938. Auton valmistus alkoi kuitenkin vasta vuonna 1940.


title: GAZ-61

text: GAZ-61:n rakenne perustui GAZ M2 -ajoneuvon runkoon, joka varustettiin nelivetoisella alustalla. Nelivedon ansiosta ajoneuvo pystyi kiipeämään 38 asteen mäkiä ja ylittämään jopa 72 senttiä syviä vesistöjä. Ajoneuvoa valmistettiin kahtena erilaisena mallina. Ensimmäinen, vuosina 1940-1941 tuotettu malli oli varustettu kuusisylinterisellä nelitahtimoottorilla, joka tuotti 63 kW:n tehon. Tämä ajoneuvo oli useiden Puna-armeijan komentajien käytössä.


title: GAZ-61

text: Vuonna 1941 alkuperäinen GAZ-61 korvattiin parannetulla GAZ-61-73 mallilla, jota valmistettiin vuoteen 1945 asti.


title: Bortlen asteikko

text: Bortlen asteikko on mitta-asteikko, jonka avulla voidaan määrittää tähtitaivaan ja tähtien kirkkausaste tietyllä alueella. Asteikko määrittää tarkkailtavien kohteiden selkeyden sekä valosaasteesta koituvan häiriön. John Bortlen luoma järjestelmä julkaistiin vuoden 2001 Sky & Telescope -lehden numerossa. Asteikko ulottuu luokasta 1 (pimein mahdollinen taivas) luokkaan 9 (erittäin valosaastunut).


title: Bortlen asteikko

text: Bortlen luokitukset eri valosaastetyypeille:


title: Helgolandin taistelu

text: Helgolandin taistelu voi viitata seuraaviin tapahtumiin:


title: Bluetonguevirus

text: Bluetonguevirus eli sinikielitautivirus (BTV) on orbiviruksien sukuun kuuluva virus, joka aiheuttaa märehtijöille ja kamelieläimille sinikielitautia . Bluetongueviruksia esiintyy 24 erilaista serotyyppiä, ja lisäksi Sveitsistä on löydetty Toggenburg-orbivirus, jota on ehdotettu serotyyppi 25:ksi. Pääasiassa bluetonguevirus leviää sairaasta yksilöstä terveeseen verta imevien polttiaisten välityksellä, mutta on todettu viruksen leviämistä myös infektoituneen eläimen veren ja siemennesteen välityksellä. Lisäksi tiineenä oleva emo voi siirtää virustartunnan istukan kautta sikiöön.


title: Bluetonguevirus

text: Bluetonguevirusta esiintyy polttiaisten elinalueilla eri puolilla maapalloa, ja alue on rajoittunut lähinnä 40°N ja 35°S välisille leveysasteille. Tosin viime vuosina virusta on tavattu myös pohjoisempana, minkä syyksi arvellaan ilmaston lämpenemistä. Lämpimämpi ilmasto luo suotuisammat elinolosuhteet polttiaisille myös pohjoisemmilla leveysasteilla. Eri serotyyppejä esiintyy eri osissa maailmaa eri tavoilla jakautuneena. Euroopan alueella esiintyviä serotyyppejä ovat 1, 2, 4, 8, 9 ja 16, ja Pohjois-Euroopassa näistä esiintyy lähinnä serotyyppi 8. Suomessa virusta ei ole tavattu.


title: BTV

text: BTV voi tarkoittaa seuraavia asioita:


title: BTV

text: Medioissa:


title: BTV

text: Muualla:


title: Granadan yliopisto

text: Granadan yliopisto () on julkinen yliopisto Espanjassa. Yliopistolla on kampuksia Granadan lisäksi Ceutassa ja Melillassa. Yliopisto perustettiin vuonna 1531, ja vuosittain noin 2 500 opiskelijaa aloittaa Erasmus-ohjelman ensimmäisen kohteen siellä. Yliopistossa on yli 80 000 opiskelijaa.


title: Liikeidea

text: Liikeidea tarkoittaa yrityksen vastausta kysymykseen, miten yritys aikoo toteuttaa toiminta-ajatuksen mukaista liiketoimintaa. Toiminta-ajatus taas kertoo yrityksen syyn olla olemassa.


title: Liikeidea

text: Liikeideassa on yleensä kolme osaa: "mitä, kenelle ja miten". "Mitä" tarkoittaa niitä tuotteita tai palveluja, joita yritys myy asiakkailleen. "Kenelle" tarkoittaa yrityksen mahdollisia asiakkaita ja "miten" tarkoittaa sitä, miten yritys tuotteensa tai palvelunsa tuottaa ja antaa asiakkaiden saataville. Näiden kolmen yhteistuloksena määritellään yrityksen tavoiteimago: "millä asiakkaat saadaan ostamaan juuri meiltä?"


title: Liikeidea

text: Liikeidean tulisi olla muista alan kilpailijoista selvästi erottuva, uskottava, sellainen jota potentiaaliset asiakkaat arvostavat ja josta kiinnostuvat, sekä tietenkin taloudellisesti kannattava.


title: Liikeidea

text: Liikeidean pohjalta yritys kehittää liiketoimintasuunnitelman, jonka laajuus voi vaihdella yrittäjän päässä olevasta hyvinkin laajaan ja perusteelliseen tutkimus- ja selvitystyöhön perustuvaan kirjalliseen materiaaliin. Yleensä liiketoimintasuunnitelma on yrityksen luottamuksellista aineistoa, jota ei luovuteta ulkopuolisille.


title: 2828 Iku-Turso

text: 2828 Iku-Turso on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Liisi Oterma vuonna 1942. Pikkuplaneetta sai nimensä kalevalaisen Iku-Turso-merihirviön mukaan. Ennen nimeämistään asteroidi tunnettiin tunnuksella 1942 DL. Koska Iku-Turson absoluuttinen magnitudi (H) on 13,0, sen läpimitta on todennäköisesti seitsemän ja viidentoista kilometrin välillä.


title: Iku-Turso (täsmennyssivu)

text: Iku-Turso voi viitata seuraaviin:


title: Hokkaidonsusi

text: Hokkaidonsusi, ("Canis lupus hattai") joka tunnetaan myös nimellä Japaninsusi, eli Kishidassa Japanissa, mutta on jo kuollut sukupuuttoon.


title: Hokkaidonsusi

text: Hokkaidonsudella oli pitkänomainen kuono, ja eläin oli kuonosta hännänpäähän 100–190 senttimetriä pitkä. Hännän pituus oli 50–70 senttiä. Hokkaidonsuden turkin väri oli yleensä ruskea, tummanruskea, vaaleanruskea, ruskeanharmaa, punaruskea tai likaisenruskea.


title: Hokkaidonsusi

text: Hokkaidonsusi kuoli sukupuuttoon 1800-luvun lopussa liiallisen metsästyksen ja elintilojen vähentymisen takia. Hokkaidonsuden lisäksi toinenkin Japanissa elänyt suden alalaji, honshunsusi ("Canis lupus hodophilax"), on hävinnyt.


title: 208 Lacrimosa

text: 208 Lacrimosa on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetan nimi tarkoittaa valitusta. Nimi tulee luultavasti koteen uudelleen löytämiseen liittyneistä vaikeuksista. Lacrimosan läpimitta on noin 41 kilometriä ja pyörähdysaika noin 14,09 tuntia. Kohde kuuluu Koronis-ryhmän asteroideihin ja on ryhmän jäsenistä suurin.


title: Álmosd

text: Álmosd on kunta Romanian rajalla Hajdú-Biharin läänissä Unkarissa. Siellä asui 1 673 ihmistä vuonna 2001. Kunnan pinta-ala on 34,13 neliökilometriä ja asukastiheys 49,02 asukasta neliökilometriä kohden.


title: Dimităr Penev

text: Dimităr Penev (, s. 12. heinäkuuta 1945) on bulgarialainen jalkapallovalmentaja ja entinen keskuspuolustaja.


title: Dimităr Penev

text: Penev aloitti uransa junioripelaajana Lokomotiv Sofiassa 1959, mutta pelasi uransa huippuvuodet TsSKA Sofiassa. Hän siirtyi seuraan vuonna 1965 ja edusti sitä uransa loppuun, vuoteen 1977 saakka. Peneviä pidetään yhtenä Bulgarian jalkapallohistorian parhaimmista puolustajista ja hänet valittiin kahdesti Bulgarian parhaaksi pelaajaksi. Hän voitti TsSKAssa seitsemän Bulgarian mestaruutta ja neljä Puna-armeijan cupin mestaruutta.


title: Dimităr Penev

text: Maajoukkuetasolla Penev edusti Bulgariaa 90 A-maaottelussa ja teki kaksi maalia. Hän oli mukana MM-kisoissa 1966, 1970 ja 1974. Valmennusuransa Penev aloitti TsSKA Sofiassa 1985. Menestynyt pelaaja oli myös menestynyt valmentaja ja hänen johdollaan TsSKA juhli liigamestaruutta 1987, 1989 ja 1990. Menestyksekkään seurajoukkuepestin jälkeen Penevistä tuli 1991 Bulgarian maajoukkueen päävalmentaja. Hän johdatti maan MM-kisoihin 1994. Penevin joukkue oli täynnä nuoria lahjakkaita pelaajia Hristo Stoitškoviin ja Stilijan Petroviin. Historiallinen mitali jäi lopulta haaveeksi, kun Ruotsi kukisti Bulgarian pronssiottelussa. Penev jatkoi maajoukkuevalmentajana MM-menestyksen jälkeen ja luotsasi Bulgarian historiallisesti EM-kisoihin 1996. Tie katkesi lohkovaiheeseen ja Penev jätti tehtävänsä.


title: Dimităr Penev

text: Maajoukkuepestin jälkeen Penev oli sivussa valmennustehtävistä pari vuotta, kunnes palasi 1998 hommiin. Lyhyen Spartak Varnassa vietetyn tovin jälkeen hän palasi TsSKA Sofiaan. Toinen pesti seurassa ei ollut ensimmäisen veroinen ja TsSKA voitti ainoastaan cupin mestaruuden 1998–1999.


title: Dimităr Penev

text: Sittemmin Penev toimi lyhyen aikaa kiinalaisen Liaoning Whowinin valmentajana. Heinäkuussa 2007 hän palasi lyhyeksi aikaa Bulgarian maajoukkuevalmentajaksi, mutta sai potkut jo vuoden lopussa. Tämän jälkeen hän siirtyi takaisin TsSKAn peräsimeen saaden potkut maaliskuussa 2009. Hänen seuraajakseen palkattiin veljenpoika Ljuboslav Penev. Penev palasi seuran valmentajaksi jälleen huhtikuussa 2010 kahden kuukauden ajaksi.


title: Dimităr Penev

text: Viidennen kerran urallaan Penev palasi TsSKA Sofian valmentajaksi lokakuussa 2011. Penevin viides pesti päättyi kuitenkin jo ennen kauden loppua, kun hän sai potkut maaliskuun alussa 2012. TsSKA oli Penevin potkujen aikaan Bulgarian liigassa kolmantena, vain kolme pistettä Ludogorets Razgradia perässä.


title: 167 Urda

text: 167 Urda on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi C. H. F. Peters vuonna 1876. Pikkuplaneetan nimi tulee skandinaavisen mytologian Urd-nornasta. Urda kuuluu Koronis-ryhmään, ja on noin 40 kilometrin läpimittaisena yksi ryhmän suurimmista kappaleista.


title: Čížkovice

text: Čížkovice on maalaiskunta Tšekissä, Litoměřicen piirikunnassa, Ústín läänissä, Pohjois-Böömissä. Kunnan alueella on noin 1 300 asukasta. Čížkovicen pinta-ala on 705 hehtaaria ja se jakautuu kahteen kylään: Čížkovice ja Želechovice.


title: Čížkovice

text: Čížkovicessa sijaitsee Lafarge Cement sementtitehdas.


title: Naukusuokana

text: Naukusuokana ("Amaurornis olivacea"), myös "A. olivaceus", on Filippiinien kotoperäinen rantakana. Sitä ei kuitenkaan tavata Palawanilla. Franz Meyen kuvaili lajin holotyypin Manilasta vuonna 1834.


title: Franz Meyen

text: Franz Julius Ferdinand Meyen (28. kesäkuuta 1804 Tilsit – 2. syyskuuta 1840 Berliini) oli saksalainen lääkäri, kasvi- ja eläintieteilijä sekä professori.


title: Franz Meyen

text: Meyen toimi apteekkarinapulaisena Memelissä ja muutti Berliiniin 1821. Hän opiskeli lääketiedettä Berliinin yliopistossa 1823–1826, jolloin väitteli tohtoriksi. Tämän jälkeen hän toimi sotilaslääkärinä Berliinissä, Kölnissä, Bonnissa ja Potsdamissa. Vuosina 1830–1832 Meyen osallistui laivalääkärinä maailmanympäripurjehdukselle. Hän kävi muun muassa Etelä-Amerikassa, Polynesiassa ja Aasiassa. 1834 Meyen nimitettiin Berliinin yliopiston kasvitieteen professoriksi.


title: Franz Meyen

text: Meyen perehtyi kasvitieteeseen, mutta eläintiedekään ei ollut hänelle vierasta. Matkoillaan hän nimesi joukon uusia kasvilajeja, sekä linnuista naukusuokanan, inkakarakaran ("Phalcoboenus megalopterus"), perunpingviinin ("Spheniscus humboldti") ja peukaloiskapuajan ("Upucerthia ruficaudus").


title: Pospíšilin veljekset

text: Jindřich ja Jan Pospíšil ovat tšekkoslovakialaiset polkupyöräpallopelaajat, jotka voittivat kaksikymmentä kertaa maailmanmestaruuden.


title: Pospíšilin veljekset

text: Jindřich Pospíšil on syntynyt 23. maaliskuuta 1942 ja veljensä Jan 25. huhtikuuta 1945 Brnossa.


title: Pospíšilin veljekset

text: Ensimmäisen maailmanmestaruuden he voittivat vuonna 1965 ja viimeisen vuonna 1988, kun Jindřich oli jo 46-vuotias.


title: Pospíšilin veljekset

text: Heidät valittiin vuoden 1979 urheilijoiksi Tšekkoslovakiassa.


title: 1272 Gefion

text: 1272 Gefion on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1931. Pikkuplaneetan nimi tuulee skandinaavisen mytologian Gefjonin mukaan. Ennen nimeämistään asteroidi tunnettiin tunnuksella 1931 TZ1. Koska Gefionin absoluuttinen magnitudi (H) on 12,8, sen läpimitta on todennäköisesti seitsemän ja viidentoista kilometrin välillä.


title: 1272 Gefion

text: Gefion kuuluu Gefion-ryhmään ja on sen nimikkokappale. Ryhmää kutsuttiin aikaisemmin Ceres-ryhmäksi kääpiöplaneetta Cereksen mukaan, mutta kun sen huomattiin olevan eri alkuperää ryhmän kanssa ryhmä nimettiin Gefionin mukaan.


title: Varsikenkä

text: Varsikenkä on nauhallinen jalkine, jonka varsi ulottuu yli nilkan, mutta polven alapuolelle. Varsikenkä on siis korkeampi kuin kävelykenkä, mutta matalampi kuin saapas. Alkuperältään tukeva varsikenkä on sotilaiden jalkine, mutta sen siviilikäyttö on myös laajaa. Suomessa varsikengän on todettu olevan ”yleisjalkine, jota yleisesti käytetään, siviilikäytössä muun ohella vaellus-, metsästys-, erä-, työ- ja vapaa-ajanjalkineena”. Varsikenkää nimitetään myös maihinnousukengäksi tai maihariksi.


title: Varsikenkä

text: Sotilasjalkineen pitkä kehitys määrittelee varsikengän ominaisuuksia, kuten kulutusta kestävän pohjan. Paikallisesti esiintyvät jalkinemallit leviävät.


title: Varsikenkä

text:
Rooman valtakunnassa käytetty yleinen sotilasjalkine oli nastoilla pohjasta vahvistettu sandaali, caliga. Jalkine kiinnitettiin nyörittämällä yhdellä jalan ympäri kierrettävällä ja pujoteltavalla pitkällä nahkasuikaleella. Ilmastoltaan kylmemmissä Rooman valtakunnan osissa, kuten Hadrianuksen muurilla, caligasta kehittyi tiiviimpiä muotoja, joiden sisällä voitiin myös käyttää villasta valmistettua vuoria tai sisäkenkää.
Polveen ulottuvat saksalaisperäiset ns. hesseniläiset saappaat, joissa on matala korko ja ratsastettaessa käytännöllinen kapea kärki, tulivat tunnetuiksi Yhdysvaltain vapaussodan aikana brittijoukoissa taistelleiden hesseniläisjoukkojen käyttäminä. Hesseniläisten saappaiden muunnoksia oli käytössä vielä I maailmansodassa.


title: Varsikenkä

text: Ensimmäisessä maailmansodassa Ranskan ja Belgian armeijat käyttivät Yhdysvalloista tuotuja nahkakenkiä, joissa oli nahkaisen puolipohjan päällä nastoilla vahvistettu kokopohja. Korko oli raudoitettu. Kenkää kutsuttiin juoksuhautakengäksi ("trench boot"). Kenkä ei ollut vedenpitävä. Tästä seurasi jalkojen kostuminen, hiertyminen ja paleltuminen, ”juoksuhautajalka” (trench foot).


title: Varsikenkä

text: Normandian maihinnousuun Juno-rannalla osallistuneet kanadalaiset joukot (3rd Canadian Division) käyttivät High-Top Combat Boot -varsikenkiä. Myöhemminkin varsikenkä on liitetty tähän tapahtumaan, mistä kertoo suomeksikin käytetty maihinnousukenkä-nimitys.


title: Varsikenkä

text: Suomen puolustusvoimat otti varsikengät ensimmäisen kerran käyttöön vuonna 1934 nimikkeellä "kengät m/34, korkeavartiset". 1980-luvun puolivälissä nahkasaappaat jäivät pois käytöstä. Varsikengän malleja ovat muun muassa M/91 ja M/05 sekä laskuvarjojääkäreille tarkoitettu LJK-hyppykenkä. Vuonna 2010 jokaisen varusmiehen varusteisiin kuuluvat varsikengät kumisaappaiden ja pakkassaappaiden ohella.


title: Varsikenkä

text: Parhaiten varustelluissa joukko-osastoissa, kuten Kaartin jääkärirykmentissä sotilaan varusteisiin voi kuulua neljä paria varsikenkiä eri käyttötarkoituksiin: palveluvarsikengät, lomavarsikengät, kaupunkijääkärivarsikengät sekä edustusvarsikengät. Niiden ominaisuudet vaihtelevat käyttötarkoituksen mukaan.


title: Dave King (jääkiekkovalmentaja)

text: Dave King (22. marraskuuta 1947 North Battleford, Saskatchewan, Kanada) on kanadalainen jääkiekkovalmentaja. Hän on valmentanut urallaan NHL:ssä, Saksan DEL-liigassa, Venäjän superliigassa, Elitserienissä ja Kanadan miesten ja nuorten maajoukkueessa.


title: Dave King (jääkiekkovalmentaja)

text: King aloitti valmennusuransa Saskatchewanin yliopistossa 1972. Tämän jälkeen hän valmensi alemmissa juniorisarjoissa, kunnes siirtyi WHL-juniorisarjaan. WHL:ssä hän valmensi Saskatoon Bladesia ja Billings Bighornsia. Keväällä 1978 King valittiin WHL:n vuoden valmentajaksi. Hän palasi Saskatchewanin yliopistoon vuonna 1980.


title: Dave King (jääkiekkovalmentaja)

text: King siirtyi vuonna 1982 Kanadan kansallisen jääkiekko-ohjelman pariin. Hän valmensi useita vuosia Kanadan maajoukkueita arvoturnauksissa ja harjoituskaudella. Nuorten MM-kilpailuissa 1982 King oli Kanadan valmentaja, kun maa voitti kultaa. Myöhemmin samana keväänä hän toimi Kanadan apulaisvalmentajana MM-kilpailuissa, joissa maa sijoittui pronssille. King oli Kanadan nuorten valmentajana jälleen vuoden 1983 kisoissa, joista Kanada sai pronssia. Hän jatkoi Kanadan maajoukkueessa vuoteen 1992. King valmensi maajoukkuetta MM-kilpailuissa 1989, 1990, Jääkiekon maailmanmestaruuskilpailut 1991 ja 1992. Kanada sai hopeaa vuosina 1989 ja 1991. Olympialaisissa King oli Kanadan päävalmentajana Sarajevossa 1984, Calgaryssä 1988 ja Albertvillessä 1992. Viimeksi mainitussa turnauksessa Kanada voitti hopeaa.


title: Dave King (jääkiekkovalmentaja)

text: Calgary Flamesissa King pääsi ensimmäisen kerran päävalmentajaksi NHL:ssä. Calgary palkkasi hänet kauden 1991–1992 pettymyksen jälkeen, kun joukkue jäi pudotuspelien ulkopuolelle ensimmäisen kerran 12 vuoteen. King valmensi kolme kautta Calgaryä, ja vei joukkueensa kahdesti runkosarjassa divisioonansa voittoon. Hän ei kuitenkaan jatkanut joukkueessa enää kauden 1994–1995 jälkeen. King siirtyi Japanin jääkiekkoliiton palvelukseen konsulttina ja aloitti Japaniin ympärivuoden pelaavan maajoukkueen, joka kierteli pelaamassa Pohjois-Amerikassa ja Euroopassa. Naganon olympialaisissa 1998 King oli Japanin joukkueen manageri.


title: Dave King (jääkiekkovalmentaja)

text: NHL:ään King palasi kaudeksi 1997–1998, kun hänet palkattiin Montreal Canadiensin apulaisvalmentajaksi. Hän oli Montrealin apulaisvalmentajana kahden kauden ajan, ja niiden päälle vielä kauden Montrealin Euroopan-kykyjenetsinnän johtajana. Heinäkuussa 2000 King nimettiin laajennusjoukkue Columbus Blue Jacketsin ensimmäiseksi valmentajaksi. Columbus otti kaudella 2000–2001 71 pistettä runkosarjassa ja oli NHL-historian toiseksi paras laajennusjoukkue. Columbus voitti kotihallissaan, Nationwide Arenalla, yli puolet otteluista ensimmäisenä laajennusjoukkueena sitten vuoden 1970. Vuonna 2002 King nimettiin IIHF Hall of Fameen. King valmensi Columbusta kolmella kaudella. Hän sai potkut kesken kauden 2002–2003. Joukkue oli Läntisen konferenssin viimeisenä, vaikka se oli tehnyt uusia hankintoja ennen kautta. Joukkueen manageri Doug MacLean korvasi itse Kingin tammikuussa 2003.


title: Dave King (jääkiekkovalmentaja)

text: King siirtyi valmentaan Eurooppaan, kun hän aloitti kaudella 2003–2004 DEL-joukkue Hamburger Freezersissä ja sai jatkosopimuksen keväällä 2004, vaikka joukkue tippui jatkosta välierissä. King sai kuitenkin potkut hampurilaisjoukkueesta kesken kauden 2004–2005 vain kaksi viikkoa ennen pudotuspelien alkua. Freezers oli sarjassa seitsemäntenä, ja se nosti uudeksi päävalmentajakseen Mike Scmidtin.


title: Dave King (jääkiekkovalmentaja)

text: Keväällä 2005 King teki vuoden sopimuksen SM-liigaseura HIFK:n kanssa. Vajaan kuukauden kuluttua hän kuitenkin jätti joukkueen ja solmi sopimuksen Venäjän superliigan Metallurg Magnitogorskin kanssa. Kingistä tuli ensimmäinen pohjoisamerikkalainen valmentaja Venäjän jääkiekkoliigassa. King valmensi Magnitogorskin kaudella 2005–2006 selvään runkosarjan voittoon. Seuraavalla kaudella hän sai potkut jo kahdeksan pelin jälkeen, kun kausi ei ollut alkanut odotetulla tavalla. King löysi uuden seuran marraskuussa, kun Ruotsin Elitserienin Malmö teki hänen kanssaan loppukauden sopimuksen.


title: Dave King (jääkiekkovalmentaja)

text: Malmössä King valmensi kauden loppuun. Seuraavalla kaudella hän sai työpaikan Saksan DEL-liigasta Adler Mannheimista, joka palkkasi hänet joulukuussa korvaamaan potkut saaneen Greg Possin. King valmensi Mannheimissa kauden 2008–2009 loppuosiin saakka. Hänet erotettiin marraskuussa 2009 runkosarjan lopulla. Joukkue oli erotettamiseen aikaan hävinnyt viisi peliä kuudesta. Kingin korvasi viimeisessä runkosarjapelissä apulaisvalmentaja Teal Fowler.


title: Dave King (jääkiekkovalmentaja)

text: King palasi NHL:ään kaudeksi 2009–2010, kun Phoenix Coyotes nimetti hänet joukkueen apulaisvalmentajaksi syyskuussa 2009.


title: Dave King

text: Dave King voi viitata seuraaviin henkilöihin:


title: Paparazzi (Lady Gagan kappale)

text: "Paparazzi" on Lady Gagan viides ja viimeinen single hänen ensimmäiseltä studioalbumiltaan "The Fame". Kappaleen sanoituksesta vastaavat Rob Fusari ja Gaga. Vuoden 2009 MTV Video Music Awards -gaalassa kappaleen video voitti kategorioissa "Best Art Direction" ja "Best Special Effects".


title: GAZ-64

text: GAZ-64 on neuvostoliittolaisen GAZin valmistama sotilaskäyttöön tarkoitettu nelivetoinen auto. GAZ-64:n suunnitteli V. A. Gratchev GAZ-61:n pohjalta nopealla aikataululla alkuvuonna 1941. Ajoneuvoa valmistettiin vuosina 1941-1942 yhteensä 684 kappaletta. Vuonna 1942 yhdysvaltalaisen Willys MB:n rakenteeseen perustuneet GAZ-67 ja GAZ-67B korvasivat GAZ-64:n. BA-64-panssariauto perustuu GAZ-64:n rakenteeseen.


title: GAZ-64

text: GAZ-64:n omamassa on 1 200 kg ja siinä on 37 kW:n tehon tarjoava nelitahtimoottori. Ajoneuvon huippunopeus on 100 km/h.


title: GAZ-64

text: Autoa pidettiin yleisesti epäonnistuneena. Panssarikenraalieversti Dimitri Pavlov antoi autosta seuraavanlaisen arvion: ""Olemme valmistaneet maastoauton, GAZ-64:n, mutta siitä tuli sellainen ettei sillä aja sataa metriäkään kun se jo särkyy.""


title: Moselle Open

text: Moselle Open on syyskuussa Metzissä, Ranskassa järjestettävä miesten tennisturnaus. Turnaus järjestettiin ensimmäisen kerran vuonna 2003. Turnaus pelataan Arènes de Metzissä ja se kuuluu ATP World Tour 250 -sarjaan.


title: Sugawara no Michizane

text: Sugawara no Michizane (菅原道真, 845–903) oli japanilainen runoilija, oppinut ja poliitikko. Hän oli lapsinero, joka kutsuttiin hoviin, vaikka hänellä ei ollut ylhäistä syntyperää. Muu hoviväki kadehti Michizanea, ja häntä syytettiin vehkeilystä hallitsijaa vastaan. Michizane alennettiin pikkuvirkamieheksi. Hän kuoli sairauteen kaksi vuotta myöhemmin.


title: Monster World Rally Team

text: Monster World Rally Team on rallin maailmanmestaruussarjassa ajava talli. Sen pääsponsori on urheilujuomamerkki Monster Energy, josta tallin nimikin tulee. Tallin kuljettajat kaudella 2011 olivat Ken Block ja Alex Gelsomino. Tallin auto on kaudella 2012 Ford Fiesta RS WRC.


title: Tilal el-Karkouri

text: Tilal el-Karkouri (myös "Talal El Karkouri", , s. 8. heinäkuuta 1976 Casablanca) on marokkolainen jalkapalloilija. Puolustajana pelaava el-Karkouri edustaa Qatarin pääsarjassa pelaavaa Qataria.


title: Tilal el-Karkouri

text: El-Karkouri on edustanut Marokkoa vuosina 2000–2009. Hän on edustanut Marokkoa kolmissa arvokisoissa vuosien 2004, 2006 ja 2008 Afrikan kisoissa. El-Karkouri oli voittamassa Marokolle hopeaa vuoden 2004 Afrikan kisoissa.


title: Machine Shop Recordings

text: Machine Shop Recordings on Linkin Park -yhtyeen jäsenten, Brad Delsonin ja Mike Shinodan vuonna 2002 perustama levy-yhtiö. Levy-yhtiö on tällä hetkellä (syyskuu 2010) tauolla. Levy-yhtiö on tuottanut albumeita muun muassa Linkin Parkille, Fort Minorille, Styles of Beyondille ja Holly Brookille.


title: Machine Shop Recordings

text: Mike Shinoda totesi tammikuussa 2009 blogissaan, että Machine Shop Recordings on tauolla, koska yhtiöllä on erimielisyyksiä sen emoyhtiö Warner Brothers Recordsin kanssa.


title: Polar (satelliitti)

text: Polar oli Maan magnetosfääriä tutkinut Nasan satelliitti, joka laukaistiin 24. helmikuuta 1996 Delta II-raketilla Vandenberg Air Force Base-tukikohdasta. Sen oli valmistanut Lockheed Martin Astro Space Division. Polarin toiminta päättyi 28. huhtikuuta 2008.


title: Polar (satelliitti)

text: Oulun yliopisto suunnitteli ja valmisti satelliitin sähkökenttiä mittaavat instrumentit ja niiden lankapuomit.


title: Gruinard

text: Gruinard () on pieni, noin kaksi kilometriä pitkä Sisä-Hebrideihin kuuluva saari Skotlannissa.


title: Gruinard

text: Toisen maailmansodan aikana 1942 Gruinardin saarella testattiin Vollum 14578 tyypin pernaruttoa biologisena aseena. Saaren puhdistaminen kokeiden jälkeen epäonnistui ja se jäi saastuneena vaaralliseksi kaikille nisäkkäille. Saarta alettiin vuonna 1986 määrätietoisesti puhdistaa 280 tonnilla formaldehydiä sisältävää merivettä. Vuonna 1990, 48 vuoden karanteenin jälkeen, saari julistettiin turvalliseksi.


title: Toronto Rock

text: Toronto Rock on torontolainen haavipallojoukkue, joka pelaa National Lacrosse Leaguessa. Joukkue pelaa kotiottelunsa Air Canada Centressä. Toronto Rock on voittanut viidesti NLL:n mestaruuden. Mestaruudet tulivat seitsemän kauden aikana 1999–2005.


title: Toronto Rock

text:
Seura perustettiin alkujaan vuonna 1998 nimellä Ontario Raiders. Joukkue pelasi Hamiltonissa. Jääkiekkoseura Toronto Maple Leafsin johtohenkilöstöön kuulunut Bill Watters osti Raidersin vuonna 1999, muutti joukkueen Torontoon ja nimesi sen Rockiksi. Uuden joukkueensa toiminnan rahoittamiseksi hän keräsi taustalleen sijoittajaryhmän, johon kuuluivat mm. jääkiekkoilijat Tie Domi ja Brendan Shanahan sekä jääkiekkokommentaattori Don Cherry.
Heti ensimmäisellä kaudellaan Toronto Rock menestyi loistavasti. Ensimmäisessä ottelussa Maple Leaf Gardensissa oli noin 11 000 katsojaa. NLL:n mestaruusottelussa Toronton ottelua oli seuraamassa Gardensissa 15 000 katsojaa. Joukkue voitti ensimmäisen kautensa päätteeksi NLL:n mestaruuden, Champion's Cupin. Rockin valtakausi alkoi. Joukkue voitti mestaruuden uudestaan 2000, 2002, 2003 ja 2005. Vuoden 2003 finaalissa Rockin uudessa kotihallissa Air Canada Centressä oli liigan ennätysyleisö, 19 432 katsojaa. Joukkueen pelaajista sarjan arvokkaimmaksi pelaajaksi nimettiin tuona aikana kapteeni Jim Veltman 2004 ja Colin Doyle 2005.


title: Toronto Rock

text: Toronto Rock pääsi pudotuspeleihin yhdeksän kertaa putkeen, sillä joukkue oli mukana jatkopeleissä vielä mestaruuskausien jälkeen vuosina 2006 ja 2007. Ennen kauden 2007 alkua joukkueen pistepörssin kahdeksan kertaa putkeen voittanut Doyle kaupattiin San Jose Stealthiin. Vuonna 2007 joukkue hävisi useammin kuin voitti, mutta pääsi silti pudotuspeleihin. Seuraavien kahden kauden aikana Rock jäi jatkopelien ulkopuolelle. Kausi 2009 oli seurahistorian huonoin, ja seurasta lähti monta pelaajaa kaudella 2010. Joukkueen 23-miehisestä kokoonpanosta 12 oli uusia pelaajia. Yksi uusista pelaajista oli aiemminkin joukkueessa pelannut Colin Doyle.


title: Santiago Denia

text: Santiago Denia Sánchez, yleensä vain Santi (s. 9. maaliskuuta 1974 Albacete, Espanja) on entinen espanjalainen jalkapalloilija. Hän oli pelipaikaltaan keskuspuolustaja.


title: Santiago Denia

text: Santi aloitti ammattilaisuransa kotikaupunkinsa Albacetestä. Hän pelasi ensimmäisen ottelunsa maan korkeimmalla sarjatasolla Primera Divisiónissa 6. syyskuuta 1992 Sevillaa vastaan. Ensiesiintymisensä jälkeen hän onnistui vakiinnuttamaan pelipaikkansa joukkueen avauskokoonpanossa, ja kauden edetessä hänestä tuli yksi joukkueen luottopelaajista.


title: Santiago Denia

text: Vuonna 1995 Santi siirtyi Atlético Madridiin. Hän voitti joukkueessa ensimmäisellä kaudellaan 1995–1996 maan pääsarjamestaruuden sekä cupin. Otteluita sarjakauden aikana hänelle kertyi yhteensä 37.


title: Santiago Denia

text: Kauden 1999–2000 päätteeksi Atlético Madrid tippui Segunda Divisióniin. Hänen asemansa joukkueessa myös laski seuraavien kausien aikana, peliajan jäätyä vähemmälle. Kaudeksi 2004–2005 hankittu Pablo aiheutti lisää kilpailua kyseisellä pelipaikalla, eikä Santi lopulta pelannut kauden ensimmäisen puoliskon aikana otteluakaan. Tammikuussa 2005 hän palasi kasvattajaseuraansa lainasopimuksella, josta kuitenkin tehtiin pysyvä kauden päätyttyä. Hän solmi joukkueen kanssa kaksivuotisen sopimuksen.


title: Santiago Denia

text: Santi päätti pelaajauransa kauteen 2006–2007. Hän pelasi urallaan yhteensä 362 sarjaottelua ja teki niissä 10 maalia.


title: Santiago Denia

text: Santi teki ensiesiintymisensä Espanjan maajoukkueessa 11. lokakuuta 1997 vuoden 1998 MM-karsintaottelussa Färsaaria vastaan. Toisen ja viimeisen esiintymisensä hän teki maaliskuussa 1998 ystävyysottelussa Ruotsia vastaan.


title: Jukka-Pekka Metsola

text: Jukka-Pekka Metsola (s. 13. toukokuuta 1964 Tampere) on suomalainen judoka, jonka suurimmat menestykset tulivat 1980-luvulla.


title: Jukka-Pekka Metsola

text: Metsola sijoittui seitsemänneksi Soulin MM-kilpailuissa 1985. Hän voitti British Openin 78 kg:n sarjan 1987. Soulin olympialaisissa 1988 hän voitti 78-kiloisissa kolme ottelua sijoittuen jaetulle 12. sijalle. Helsingin EM-kilpailuissa 1989 hän oli samassa painoluokassa viides.


title: Jukka-Pekka Metsola

text: Metsola edusti seuratasolla Tampereen Fusegia. Hän voitti Suomen-mestaruuden 78 kg:n sarjassa 1987, 1988 ja 1990. SM-hopeaa hän sai samassa painoluokassa 1984 ja 1986 sekä SM-pronssia 71-kiloisissa 1982, 78 kg:n sarjassa 1983 ja 1985 sekä 86-kiloisissa 1993 ja 1994.


title: Roland Cedermark

text: Roland Cedermark (23. huhtikuuta 1938 Älvros, Härjedalen, Ruotsi) on ruotsalainen harmonikkataiteilija, laulaja ja lauluntekijä. Cedermark on tunnettu iskelmälevytystensä erityisestä vibrato-harmonikansoittotyylistä. Hänen laulujaan on ollut Ruotsin radion soitetuimpien iskelmien listoilla myös muiden artistien levytyksinä.


title: Roland Cedermark

text: Roland Cedermark sai ensimmäisen harmonikkansa viisivuotiaana isältään Folkelta. Se oli kaksirivinen Granesso-merkkinen Magdeburgissa valmistettu soitin. Vanhemmat omistivat kahvila-leipomon, josta tuli nuoren Rolandin luonnollinen esiintymislava. Cedermark suoritti myös itse leipurin ja kondiittorin opinnot Östersundissa, ennen kuin hän perusti oman tanssiorkesterinsa nimeltä "Cedermarks" vuonna 1958.


title: Roland Cedermark

text: Roland Cedermark toimi muusikkona Cedermarks-orkesterinsa kanssa vuoteen 1973 saakka. Vuonna 1974 hän perusti musiikkiliikkeen yhdessä Gerd-vaimonsa kanssa Svegiin, joka oli ollut perheen kotipaikka 1960-luvun alkupuolelta saakka. Cedermarkit järjestivät tanssi- ja show-iltoja Svegissä ja lähialueilla koko 1970-luvun ajan.


title: Roland Cedermark

text: Cedermarkin levytysura alkoi 1976. Hän oli päättänyt tehdä harmonikkalevyn, jolla harmonikan ääni tulisi tehdä erityisesti hänen makunsa mukaiseksi. Ensilevytys "Lady be good" tehtiin kahdessa päivässä 30. ja 31. maaliskuuta Rågsvedissa. Jo ensilevytyksen aikana luotiin Cedermarkille ominainen vibrato-soundi, josta tuli hänen tavaramerkkinsä.


title: Roland Cedermark

text: Viime vuodet Cedermark on asunut Sigtunassa, josta käsin hän käy edelleen ahkerasti konserttikiertueilla, kotimaansa lisäksi etenkin myös Norjassa.


title: Roland Cedermark

text: Cedermark on julkaissut 29 soololevyä. Hän on kirjoittanut myös omia iskelmämelodioita ja -tekstejä. Cedermarkin lauluja ovat levyttäneet hänen itsensä lisäksi myös muun muassa Vikingarna, Thorleifs, sekä Ingmar Nordströms -tanssiorkesterit. Hänen tunnetuimpia laulujaan ovat "Mosippan", "Fem röda rosor till Dej", "Varje dag är en gåva", "Karibiska nätter", "Carl Philips vals", "Sången till byn", sekä "Sommar i Sverige".


title: Roland Cedermark

text: Hänellä on oma tuotantoyhtiönsä, Roland Cedermark Produktion AB, jota hän hoitaa yhdessä vaimonsa Gerdin kanssa. Cedermark on saanut vuoteen 2010 mennessä 14 kultalevyä ja hänen levyjään on myyty yhteensä noin kaksi miljoonaa kappaletta.Roland Cedermarkin sivusto


title: Table d’écoute

text: Table d'écoute on Médinen kolmas sooloalbumi, jonka julkaisi DIN Records vuonna 2006. Levyllä vieraili muita rap-artistit Tiers Monde ja Aboubakr. Médine kertoo levyllä muun muassa 17 Octobre kappaleessa 17. lokakuuta 1961 tapahtuneesta massamurhasta, jossa Ranskan poliisi tappoi satoja algerialaisia mielenosoittajia, jotka heitettiin murhan päätteeksi Seinen jokeen.


title: Simo Akrenius

text: Simo Huvi Akrenius (s. 22. heinäkuuta 1949 Helsinki) on suomalainen judoka. Hän edusti seuratasolla Meido-Kania.


title: Simo Akrenius

text: Akrenius sijoittui seitsemänneksi MM-kilpailuissa 1971. Münchenin olympialaisissa 1972 hänestä tuli ensimmäinen olympialaisissa esiintynyt suomalaisjudoka. Hän hävisi keskisarjan ensimmäisellä kierroksella englantilaiselle Brian Jacksille ja keräilyottelussa Saksan liittotasavallan Gert Eggerille sijoittuen jaetulle yhdeksännelle sijalle. Vuonna 1975 hän sijoittui viidenneksi sekä EM-kilpailuissa että Montrealin esiolympialaisissa. Hän voitti Kanadan avoimet mestaruuskilpailut 1974 ja 1975.


title: Simo Akrenius

text: Akrenius voitti Suomen-mestaruuden 80 kg:n sarjassa 1971 sekä 93-kiloisissa 1973 ja 1975. SM-hopeaa hän sai 80-kiloisissa 1968. Hänet valittiin viisi kertaa Suomen vuoden judokaksi ja hän sai opetusministeriön kultaisen ansioristin 2008.


title: Don’t Panik Tape

text: Don't Panik Tape on Médinen neljäs sooloalbumi, jonka julkaisi Because Music vuonna 2008. Levyllä vieraili muita rap-artisteja, kuten Tiers Monde ja Aboubakr. Tupla CD:llä on myös 26 minuutin kestoinen dokumentti Don't Panik kiertueesta.


title: 11 septembre

text: 11 septembre on Médinen ensimmäinen sooloalbumi, jonka julkaisi DIN Records 11. syyskuuta 2004. Levyllä vieraili muita rap-artisteja kuten Aboubak'r, La Boussole ja Ibrah.


title: 11 septembre

text: SaphirNewsille antamassaan haastattelussa Médine kertoi tehneensä albumin syyskuun 11. päivän iskuista kertoakseen oman näkökantansa tapahtumasta. Terrori-iskut vaikuttivat hänen mielestään suuresti ihmiskuntaan ja saattoivat islamin huonoon maineeseen länsimaissa.


title: Breaking Hearts

text: Breaking Hearts on Elton Johnin kahdeksastoista studioalbumi, joka julkaistiin vuonna 1984. Albumi sisältää hittisinglet "Sad Songs (Say So Much)" ja "Passengers".


title: Breaking Hearts

text: Kaikki kappaleet kirjoittanut Elton John ja Bernie Taupin ellei toisin mainita.


title: Mister You

text: Mister You (oik. Younes Latifi) (s. 5. helmikuuta 1984 Pariisi, Ranska) on ranskalainen rap-artisti.


title: Mister You

text: Mister You syntyi Pariisissa ja kasvoi Bellevillessä marokkolaisille vanhemmille. Hän aloitti räppäämisen 16-vuotiaana ja julkaisi ensimmäisen sooloalbuminsa Cocktail De Rue seitsemän vuotta myöhemmin. Sittemmin Mister You on julkaissut yhteensä neljä sooloalbumia ja kaksi Mixtapea.


title: AN/PRC-119

text: AN/PRC-119 on Yhdysvaltain maavoimien, Yhdysvaltain merijalkaväen ja Yhdysvaltain ilmavoimien Vietnamin sodan aikaisten radioiden AN/PRC-77:n ja AN/PRC-25 seuraaja. Se on ominaisuuksiltaan SINCGARS-radio, joka kykenee taajuushyppelyyn.


title: AN/PRC-119

text: Kenttäradioiden seuraavassa kehitysvaiheessa, ohjelmistoradioissa, joihin voidaan osia asentamatta tietkokoneohjelmalla määritellä ominaisuuksia on AN/PRC-113:n, AN/PRC-119:n ja AN/PSC-5:n korvannut AN/PRC-117.


title: Narcissen käärmeenpesät

text: Narcissen käärmeenpesät () on Manitoban provinssissa, Kanadassa sijaitseva sukkanauhakäärmeiden kokoontumis- ja talvehtimispaikka. Tunnetuimpia ovat Narcissen kylän pohjoispuolella sijaitsevat, yleisölle avoinna olevat neljä käärmeenpesää, jotka ovat lukumäärällisesti maailman suurimmat käärmeiden keskittymät. Alueella tavataan vuosittain noin 50 000 sukkanauhakäärmettä.


title: Narcissen käärmeenpesät

text: Ennen siirtymistään maan alle käärmeet parveilevat runsaslukuisina alueella, varsinkin neljässä käärmeenpesässä, joissa heikentynyt kalkkikivikallion katto on romahtanut ja täten tarjoaa helpon reitin maanalaisiin onkaloihin. Keväisin käärmeet palaavat maanpinnalle lämmittelemään kevätauringossa ja parittelemaan ennen kuin levittäytyvät lähiympäristöön. Useimmiten syntyneet poikaset viettävät ensimmäisen talven syntymäalueellaan sijaitsevissa onkaloissa ja muurahaispesissä. Ne hakeutuvat käärmeenpesiin vasta toisena elinvuotenaan, seuraten muiden käärmeiden jättämiä hajujälkiä. Useimmiten käärmeet hakeutuvat samoihin pesiin vuosi vuoden jälkeen, mutta tutkimusten mukaan joissakin tapauksissa muuttavan toiseen pesään.


title: Narcissen käärmeenpesät

text: Paras käärmeiden tarkkailuaika on useimpina vuosina huhtikuun loppu ja toukokuun ensimmäiset viikot, jolloin suurin osa käärmeistä tulee maanpinnalle lämmittelemään auringossa ja parittelemaan. Syksyisin ne palaavat pesiin syyskuun alkupuolella.


title: Narcissen käärmeenpesät

text: Narcisse sijaitsee Highway 17 -tien varrella, noin 130 kilometriä pohjoiseen provinssin pääkaupungista, Winnipegistä. Alueen maaperä on lähinnä kalkkikiveä, johon on muodostunut lukuisia halkeamia, joita veden virtaus on edelleen laajentanut käytäviksi ja onkaloiksi, joista on muodostunut maanalainen tunneliverkosto. Sukkanauhakäärmeet saapuvat joka syksy talvehtimaan syvälle maanalaisiin onkaloihin, routarajan alapuolelle. Maksuton, esteetön ja kaikille avoin noin kolme kilometriä pitkä luontoreitti kulkee neljän pesän kautta, ja niistä jokaisessa on aidattu tasanne pesien tarkkailua varten.


title: Narcissen käärmeenpesät

text: Alueen kalkkikivimaaperä on muodostunut viimeisen jääkauden loppuvaiheessa. Noin 10 000 vuotta sitten jäämassojen sulaessa muodostui suuri Agassiz-jääjärvi, joka peitti alleen suuren osan Pohjois-Amerikkaa. Laajimmillaan se peitti suuria osia Manitobasta, Länsi-Ontariosta, Saskatchewanista, Pohjois-Dakotasta ja Pohjois-Minnesotasta. Agassiz oli suurin makeanvetinen järvi maailmassa. Järvessä asuneiden eliöiden kotilot kasautuivat järven pohjaan, aikojen kuluessa tiivistyivät ja muodostivat nykyiset kalkkikivikalliot. Veden virtaus on suurentanut kalliossa olleita halkeamia joista lopulta muodostui nykyinen tunneliverkosto.


title: Narcissen käärmeenpesät

text: Parhaimmillaan alueella talvehti noin 70 000 yksilöä. Vuoden 1999 syksyllä lämpötila putosi nopeasti nollan alapuolelle ennen kuin käärmeet ehtivät onkaloihin, ja noin 20 000 sukkanauhakäärmeen uskotaan menehtyneen. Vuosittain käärmeitä kuoli tuhansittain myös läheisellä Highway 17 -tiellä. Vuonna 2000 lukuisten vapaaehtoisten ja useiden yritysten tukemana tien varrelle rakennettiin matala käärmeaita, jolla ohjattiin käärmeet kulkemaan tien alitse asennettuja putkia pitkin. Aidan rakentaminen vähensi liikenteen aiheuttamia kuolemia noin 75 %.


title: Jäsen

text: Jäsen voi tarkoittaa seuraavia:


title: Sauvaparisto

text: Sauvaparisto on sauvan, lieriön muotoinen, paristo. Yleisesti saatavilla on kolmea kokoa sauvaparistoja.


title: Sauvaparisto

text: Tavallisimpia sauvaparistoja ovat sormiparistoksi kutsunut sauvaparistot, joita käytetään mm. pöytäkelloissa, radionauhureissa, taskulampuissa sekä kannettavissa cd-soittimissa. Niiden nimellisjännite on 1,5 volttia, ja niiden jännite voi olla 0,9 voltista 1,6 volttiin.


title: Sauvaparisto

text: Tätä pienempiä sauvaparistoja kutsutaan joko pieniksi sormiparistoiksi tai useammin kameran sormiparistoiksi. Kameranparistoksi kutsuttu AAA -paristo on näitä lyhyempi, sen pituus vastaa kahden rinnakkain asetetun 20 sentin kolikon leveyttä ilman anodin kohoutumaa.


title: Sauvaparisto

text: Suurimmat pyöreät (lieriömäiset) paristot ovat ANSI-tyyppiä D (IEC: LR20). Keskikokoiset C (IEC: LR14), ja pienet ns sauvaparistot ovat tyyppiä AA (IEC: LR6). Kameran paristoksi kutsuttu AAA-paristo (IEC: LR03) on tätäkin pienempi.


title: Sauvaparisto

text:
Pariston halkaisija on 10,5 mm ja pituus 44,5 mm. Paristotyyppi esiteltiin 1911. Muita nykyään nimityksiä ovat Micro, Microlight, MN2400 ja MX2400.
AAA-alkalipariston varaus voi olla 1 100 mAh. - 1200 mAh